Humnoonni Naga-eegumsaa Maayinamaar Bakka Namoonni Mormii Geegeessaa Turan Jiraatan Weeraran

Humnoonni Naga-eegumsaa Maayinamaar, ganda Yaangoon bakka itti hojjetoonni daandii baaburaa yeroo mootummaan waraanaa biyyattii eega taayitaa qabatee guyyoota 36 guute kanatti hojii dhaabuun mormaa jiran weeraran. Hojjetoonni daandii Baaburaa biyyattii uummata siivilii biyyattii ka biroo wajjiin ta’uudhaan, mootummaa humna waraanaa gaafata Guraandhala tokkoo mootummaa Siivilii biyyattii fonqolchuu fi hooggantuu siyaasaa fi aangawoota kanneen biroon hidhuun taayitaa qabate kana mormuudhaaf, duula diddaa uummataa geggeessaa jiran.


Manni-maree Yunaayitid Isteetis Baajeta Tumsa Lamiilee Harra Raggaasisa Jedhamee Eeggama

Manni-maree bakka-bu’ootaa Yunaayitid Isteetis, har’a, baajeta gargaarsa miidhama Vaayirasii Koronaa, Doolaara Triliyoona tokkoo fi qabxii sagal, kan galii namoota dhuunfaa fi daldaltoota Ameerikaa tumsuuf karoorfame ni raggaasisu jedhamee eegama. Manni-maree Sagalee kennuu isaa dura – Afan-yaa’iin Mana-marichaa – Naansii Peloosii, ibsa kennaniin, qiyyaafatni baajetichaa “jireenyaa fi jiruu uummataa baraaruu fi abdii egeree uummatichaaf kennuuf “ jedhan. Irra-jireessii miseensota Mana-maree Dinmookiraatota waan tahaniif baajetichi akka raggaasisamullee amantaa guutuu qaban.


Gamtaan Wal Taatota Saa’udii Yemen Bakka Ripxe Loltoonni Qabatan Samii Irraan Haleelan

Gamtaan wal taatotaa Saudii ripxe loltoota Yemen kanneen Iraaniin deggeraman lolan, haleellaa samii irraanii harawaa kan waraanaan bututte magaalaa galma mootummaa Yemenii fi konyaalee ka biroo keessatti raawwatanii jiran. Haleellaan samii irraan dilbata kaleessaa geggeessme kun haleelaalee misaayilaa fi xayyaara nam maleeyyii dhiyeenya Saaud Arabiyaa irratti darbamee fi ripxe loltoonni Iraaniin deggeran itti gaafatama fudhatan ijaa ba’uuf jecha. TV saatelaayitii warren hutuun hoogganamu al-Masrirah akka gabaasetti yoo xiqqaate haleellaalee samii irraanii torbatu konyaalee Sana’aa Attaan fi al-Naadaa irratti raawwatame. Walitti bu’iinsiYemen keessaa kan ka’e, waggoota ja’a dura erga ripxe loltoonni Houtii magaalaa galma mootummaa biyyattii-tti duulanii irra hedduu kutaa biyyattii gama kaabaa to’atanii booda.


Hookkarri Farra Fonqolcha Mootummaa Maaynamaar Itti Fufee Jira

Maaynamaar keessatti hiriira mormii farra fonqolcha mootummaa ilaalchisuun itti fufee jiruun yoo xiqqaate hiriirtonni lama ajjeefamuun gabaasamee jira. Ajjeechaan boodanaa kan raawwate magaalaa Myitkyinaa magaalaa guddoo Kachiin gama kaabaa keessatti. Suraan odu gabaastota VOA sagantaa afaan Burmaa akka mul’isutti namoonni du’an rasaasaan dha’amanii daandii irratti argamu. Kaan isaanii hojjettoota eegumsa fayyaan utuu wal’aanamanii argamee jira. Ajjeechaan boodanaa hookkara hoji dhaabinsaa waldooliin daldalaa sagale deggersa hiriira mormii farra fonqolcha mootummaa fi miseensota bulchiinsa waraanaa irra dhiibbaa kaa’uuf geggeeffameen wali irra oole. Hojii dinagdee fi daldalaa itti fufuun waraana uummata Maaynamaariin hacuucaa jiruuf cimsuuf oola jechuun wal ta’uun ibsa baasanii jiran. Dimokraasii keenyaaf falmuuf yeroon tarkaanfii itti fudhatan amma jedhaniiru. Suuqilee, warshaalee, baankiiwwan martinuu cufamaniiru. Loltoonni heddumminaan konkolaataa daandii irraa sakatta’uutti bobba’an iyyuu jamaan magaalaa Yaangoon keessatti wal ga’ee jira. Hiriirtonni mormii kanneen biroon magaalaa guddoo lammataa Monywaa gama dhiyaa keessatti har’a hiriiranii jiran. Angawaan paartii Aan Saan Su Shii tokko harka poolisii utuu jiranii du’uu angawaan paartii kan National League for Democracy jedhuu VOA tajaajila Burmaaf ibsaniiru.


Dubartoonni Miseensota Paarlamaa Addunyaa Irraa Lakkoobsi Isaanii Ga’aa Miti Jedhame

Bitootessa 8 guyyaa dubartoota addunyaa waliin kan wal irra ole, sadarkaa addunyaatti lakkoobsi dubartoota miseensa paarlaamaa ta’anii dabalaa deemus garuu sirna to’annaa dhiirotaa jala jiru hin hambifne. Lisa Schlein Jeneevaa irraa akka gabaastetti jarmayaan sadarkaa addunyaa kan tokkummaa paarlaamaawwan biyyoolesssaa, miseensota opaarlaamaa addunyaa keessaa nuusaa ol kan ta’an dubartoota. Akka amma deemaa jirutti jedha jarmayaan kun qixxummaan saalaa utuu galma hin ga’in waggoota 50 ka biroo fudhachuu mala. Biyyoonni hirmaannaan dubartootaa bara 2020 keessa ol aanaata’e Rwaandaa, Kuubaa fi Tokkummaa Emireetota Arabaa yoo ta’an, miseensota paarlaamaa dhibba irraa harka 50 ol qaabaachuun gabaasameera. Muummicha barreesssaan dhaaba kanaa Martin Chungoong akka jedhanitti loogiin dubartoota irratti oofamu miseensa paarlaamaa akka hin taane isaan ittise. Yeroo tokko tokkos mootummoonni dubartoonni akka hin dorgomne ittisan jiru jedhan. Gabaasi dhaabichaa akka mul’isutti kutaalee addunyaa mara keessatti fooyya’iinni argamee jira. Ameerikaan dubartoota miseensota paarlaamaa qaaachuu dhaan naannolee mara keessaa tokkoffaa irra kan jirtu yoo ta’u, dhibba irraa harki 32.4 dubartoota. Kana jechuun dubartoonni miseensota mana maree bakka bu’oota uummataa dhibbi irraa harki 27 kan ta’an dubartoota. Kunis seenaa biyyattii keessatti lakkoobsa ol aanaa dha. Biyyoota uffee Sahaaraa gad jiran keessaa rakkoon nageenyaa hamaan jiraatu iyyuu Maalii fi Niger bakka bu’ummaa dubartootaan fooya’ina argamsiisanii jiraachuu gabaasaaleen ibsaniiru. Biyyoonni kan akka Awrooppaa bakka bu’iinsa dubartootaa dhibba irraa harka 30 kan qaban yoo ta’u kanneen iddu galessa bahaa fi Afriikaa kaabaa boodatti hafuu dhaan dhibba irraa harka 17 qofaa qabu. Gama kanaan biyyi qabxii akaan gad aanaa qaban naannoo Asia-Pacific. Kunis yaaddoo guddaa ta’uu dhaabi gamtaa paarlaamaa biyyoolessaa beeksisee jira.


Maaynamaar Keessa Erga Hokkarri Dhiiga Dhangalaasise Har’a Raawwatamees Hiriirri Itti Fufee Oole

Hiriirtonni mormii kanneen waraana mootummaa fonqolche morman, erga Guraandhala 1 qabee guyyaa dhiigi hedduun itti dhangala’e jechuun tokkummaan mootummootaa ibse kamisa har’aa, hiriira mormii guutummaa biyyattii keessatti itti fufaniiru. Rooyiters akka jedhetti humnootiin naga eegumsaa dhukaasa banuu dhaan hiriira sana bittimsuuf gaazii imimmaansu hiriirtota magaalaa Yaangoon fi Monyawaa tti darban. Mormitoonni kun Mandalaay keessatti hiriira kan geggeessan yoo ta’u, magaalaa dhuma sana keessatti hiriira geggeessameen roobii darbe rasaasaan rukutamtee duute sirna awwaalcha barattuu umuriin waggaa 19 Kiyaaliif wal ga’anii jiru. Erga waraanni Myanmar mootummaa sivilii aangoo irraa fonqolchee hooggantuu biyyattii Aan Saan Suu Shii to’annaa jala oolchee qabee biyyattiin jeeqamaan raafamaa jirti.


'Haleellan Karoorfame Jira' Erga Jedhamee Booda Eegumsi Mana Maree Bakka Bu’ootaa Yunaayitid Isteetis Cimsame

Kutaan poolisii biilsa mana maree bakka bu’oota Yunaayitid Isteetis odeeffannoo tika nagaa kan tarii gareen milishaa kamisa har’aa keellaa mana maree cabsanii seenuu yaalu jedhu akkaan kan qiyyaafata itti kennu ta’uu beeksise. “Kongresii, uummataa fi poolisoota keenyaaf eegumsa godhamu mirkaneessuuf ittisa dhaabuu akkasumas humna namaa dabaluu dhaan naga eegumsa ilaalchisee fooya’ina guddaa gooneerra jedhee jira. Biilsa mana maree irra kan ga’u doorsisa kamiinuu dhaabsisuuf kutaan poolisii michoota naannoo fi federaalaa waliin hojjetaa jira jedhee jira. Biilsa bakka kongresiin itti wal ga’u, erga Amajjii 6 deggertoonni prezidaantii yeroo sanaa kan Doonaald Traamp raawwatanii as gargaarsa waardiyyaa biyyoolessaan eegamaa kan jiru yoo ta’u naannoon sun dallaa naga eegumsaa ol ka’ee dhaabateen marfamee jira. Jamaan, ennaa miseensonni paarlaamaa prezidaant Joo Baayiden Trampiin injifachuu isaanii raggaasisuuf wal ga’anitti cabsee ol seene. Guyyaan kamisaa, akka falaasama garee finxaaleyyii safuutti cichanitti, kan irra deddeebi’uun sagalee guddaa argadhe waliin dha’amuu isaatiin filannoo akka ani hin jifanne ta’e jechuun kijibaan Tramp, Bitootessa 4 jechuunis guyyaa har’aa aangootti deebi’u kan itti jedhaniin wal qabata. Guyaan kun hamma bara 1933 Amajjii 20tti jijjiiramutti guyyaa prezidaantiin Yunaayitid Isteetis hirbuu seenuun aangoo qabatu ture. Jalqaba torban kanaa FBI fi ministriin naga eegumsa biyyoolessaa waliin ta’uu dhaan ibsa kennaniin gareen milishaa finxaaleyyii, namoonni gara Wahsingtonitti imalanii biilsa mana maree to’achuu akka yaalan jajjabbbeessuuf mari’achuu iaanii angawoota naga eegumsa naannoo akeekkachiisniiru. Doorsisi kun miseensonni mana maree wal ga’ii isaanii har’aa akka hambisan taasise. Senetiin wal ga’uuf beellama qabatee jira. Seera tumtoonni, haleellaa Amajjii 6 dura maal quba akka qabanii fi dhaaboliin naannoo fi federaalaa attamiin deebii akka kennan ilaalchisuun wal ga’ii hedduu geggeessaniiru. Ministriin murtii haqaa angawaa poolisii biilsa mana maree dabalatee weerara lubbuu namoota shanii galaafatetti hirmaatan kanneen jedhaman namoota 300 ol irratti himannaa dhiyeessee jira.


Kan To’annaa Jala Jiran Hooggantuun Maaynamaar Aan Saan Suu Shii Mana Yeroo Duraaf Mana Murtiitti Dhiyaatan

Aan Saan Suu Shii fi miseensonni mootummaa sivilii Maaynamaar kanneen biroon Onkoloolessa 1 waraana biyyattiin aangoo irraa kaafamanii erga hidhamanii yeroo jalqabaaf har’a mana murtiitti dhiyaatan. Abukaatoon maanguddoo umurii waggaa 75 kan Suu Shii gama isaaniin hooggantuun dhugaa aangoo irraa kaafaman, magaalaa galma mootummaa Nayapiyitaaw keessatti ennaa viidiyoo dhaan mul’atanitti haala gaarii irra jiru jedhan. Abukaatooni isaanii akka jedhanitti ennaa yakka ilaalcha sanaa abbootiin alangaa yakkawwan haaraa lamaan kan isaan himatan ta’uu isaaf, kunnis uummata hookkaraaf kakaasuu yaaluu fi seera telekominikeeshiniin ala radio ittiin wal quunnaman of harkaa qabaachuu kan jedhu ture. Suu Shiin durumaan radio quunnamtii hin galmeeffamne ja’a alaa galan, ennaa manni isaanii sakatta’ame argame, seera yeroo balaa hatattamaa biyyattii cabsuu dhaan ulaagaa COVI-19 irra darbuu dhaan wal ga’ii uummataa geggeessan jedhamuun himataman. Gama biraan Maaynamaar keessatti hiriira mormii lubbuu galaafate kan guutuu biyyattii keessatti geggeessameen namoonni 18 du’anii hedduun mada’uu waajirri mirga namaa kan tokkummaa mootummootaa beeksisee guyyaa tokko booda humnootiin naga eegdotaa har’a hiriirtota mormii Yangoon keessaa bittimsuuf jecha gaazii imimmaansu biifanii boombii harkaa darbachuun isaanii ibsamee jira. Yunaayitid Isteetisii fi biyyoonni gmaa dhiyaa kanneen biroon Suu Shii fi michoonni isaanii kanneen biroon hiikamanii mootummaan siivilii bakkatti akka deebi’u gaafataniiru.


Deggertoonni Bulchiinsa Waraanaa Maaynamaar Mormitoota Farra Fonqolcha Mootummaa Waliin Walitti Bu’an

Deggertoonni bulchiinsa Waraanaa Yangoon hiriirtota mormii kanneen fonqolcha mootummaa sivilii kan Guraandhala 1 irratti haleellaa oofaniin rakkoon siyaasaa Mayanamaar keessaa bifa haaraa qabatee jira. Hookkarri sun deggertoonni waraanaa dhibbaan laka’aman magaalaa Yaangoontti kan argamu buufata baabura imaltootaa cinatti ennaa hiriira geggeessaa turanitti namoonni daandii irra turan ennaa isaan dhakaa itti darbuun deebii kennan. Viidiyoon miidiyaa hawaasaa irratti maxxanfame akka mul’isutti hiriirtonni deggertoota waraanaa hedduun nama biilsa waajjira tokko fuullee dhaabatu ennaa haleelanii fi yoo xiqqaate hiriitota sana keessaa tokko haalbee harkatti baatee ture. Wixata kaleessaa hiriirri guddaan kan mormii hoji dhaabinsaa dabalat, akeekkachiisa bulchiinsi waraanaa kenne diduu dhaan gggeessamee jira. Yunaaytid Isteetisii fi biyyoonni gama dhiyaa kanneen biroon hoogganntuun leellistuu dimokraasii kan bulchiinsi waraanaan aangoo irraa darbuun to’annaa jala oolche Aaan Saan Suu Shii fi michoonni isaanii kanneen fonqolcha mootummaa sana booda hidhaman akka hiikaman akkasumas mootummaan sivilii bakkatti akka deebi’u gaafataniiru.


Yunaaytid Isteetes Kaawunsilii Mirga Dhala Namaatti Deebi'uu Feeti: Antonii Bliinkin

Bara keessa jirru 2021 gara dhumaatti Kaawunsiliin mirga dhala namaa kan Tokkummaa Mootummootaa filannoo yeroo gaggeessu Yunaaytiid Isteetes deebitee itti dabalamuu kan feetu ta'u ministeerri haajaa alaa Amerikaa Antoonii Bliinkiin beeksisanii jiru. Kaawunsilii kanaaf Robii har'a gama Vidiiyoon haasawaa kan dhageesiisan Bliinkiin barcuuma keenya deebisnee akka argannuuf deggersa biyyoota miseensa Tokkummaa Mootummootaa taa'an hundaa gaafanna jedhan Kaawunsiliin miseensoota 47 qabu kun barcuums waggaa sadii sadiin kan qabatuu yoo ta'u bara 2022 hanga 2024f deebisnee qabachuu qabna jedhan angawaan Amerikaa kun. Prezidaant Traamp bara bulchiinsa isaanii Amerikaa baasun isaanii ni yaadatama.


Muudamnii Lindaa Griinfiild Raggaasifamee jita

Tokkummaa Mootummotaatti Ambaasaaddara Yunaaytid Isteetes gochuun kan prezidaant Baaydin maqaa dhahaan Lindaa Tomaas Griinfiild seeneetnii Amerikaa Kibxata kaleessaa raggaasisee jira. Muudama kan raggaasisuuf duubatti harkisaa kan turan Ripaablikaanoota ta'an iyyu sagalee deggersaa 78 fi mormii 20n raggaasiifaman. Ripaablikaanoota keessaa sagalee 20 caaluu argatanii jiru.Yunaaytid Isteetes Bitooteessa 3 bara 2021 fullee keenyaa prezidaantummaa kaawunsilii nageenyaa kan Tokkummaa Mootummootaa ituu hin qaqbatiin torban tokko dursee muudamnii Griinfiild raggaasifamee.


Gamtaan Awrooppaa Kanneen Fonqolcha Mootummaa Maaynamaar Keessaa Harka Qaban Irra Uggura Kan Kaa’u Ta’uu Beeksise

Ministeeronni haaja alaa gamtaa Awrooppaa har’a Brussels keessatti wal ga’uu dhaan kanneen Guraandhala 1 fonqolcha mootummaa waraanni Maaynamaar keessatti geggeesseef kanneen itti gaafatamoo ta’an irra uggura kaa’uuf murteessanii jiran. Ministeeronni kun ibsa kennaniin, labsiin yeroo hatattamaa akka dhaabatu, mootummaan sivilii ka sinraa akka hundeeffamuu fi paarlaamaan haaraa filatame akka banamu gochuu dhaan muddamni ammma jiru akka tasgabbaa’u gamtaan Awrooppaa waamicha dabarsuu isaa beeksisan. Fonqolcha waraanni geggeesse sanaaf deebii kennuuf jecha gamtaan Awrooppaa kanneen kallattiin itti gaafataman irratti fuulleffachuu dhaan tarkaanfii cimaa fudhachuuf qophee ta’uu ibsee jira. Ministeeronni kun itti dabaluu dhaan Raashiyaan hoogganaa garee mormituu Aleksii Navaalnii hidhuu isheef uggura haaraa irra kaa’uu malu. Hooggnaan imaammata alaa gamtaa Awroppaa Jooseef Booreel wal ga’ii sana dura tuuta oduuf ibsa kennaniin dhimma Mr. Navaalnii ilaalchisee murtii mana murtii mirga namaa Awrooppaa tilmaama keessa galchuu dhabuu ishee fi Raashiyaan gamtaa Awrooppaa waliin walitti bu’iinsa keessa jiraachuun ishee ifa galaa dha jedhan. Ministriin dhimma alaa Jarmanii Heeyikoo Maas dhimma Raashiyaa ilaalchisee, uggurri akkasii akka kaa’amuu fi toora maqaa namoota dhuunfaa qopheessuu isa jedhu kan deggeran ta’uu beeksisan. Raashiyaan walitti bu’iinsa sadarkaa addunyaa hedduu akka furtu barbaannaa, nutis gaaffii nuti ilaaluu qabnu jedhan. Hariiroon Raashiyaa fi gamtaa Awrooppaa gidduu jiru haala gad bu’aa irra ennaa jiru kanatti marii bu’a qabeessa geggeessuun attamiin danda’ama jedhan Maas. Ministriin dhimma alaa Yunaayitid Isteetis Antonii Bliinken, wal ga’ii ministeeroa ji’a ji’aan geggeessamu har’a gama viidiyoon hirmaachuu dhaan dhimma Raashiyaan Navaalnii fi deggetoota isaa hiitee, fonqolcha mootummaa Maaynamaar, walii galtee Newklera Iran fi haala Honng Kong keessaa mari’atu jedhamee eegama.


Rippaablikii Dimokitaatawaa Koongootti Ambaasaadderri Xaaliyaanii Ajjeefaman

Rippaablikii dimoktaatawaa Koongootti ambaasaadderri Xaaliyaanii haleellaa har’a Koongoo gama bahaatti raawwatameen du’uu isaanii ministriin dhimma alaa Xaliyaanii beeksisee jira. Ministeerichi ibsa gabaabaa kenneen Luukaa Attaanaasiyoo kan ajjeefaman magaalaa Gomaa keessatti ennaa gurmuu sabatiinsa tokkummaa mootummootaa kan Koongoo waliin imalaa turanitti. Poolisiin waraanaa lammii Xalaiyaanii konkolaataa isaan geggeessu keessa tures haleellaa sanaan ajjeefamuun beekamee jira. Rooyiters Virunga National Park jedhamu tuquun akka gabaasetti konkolaataan isaanii kan haleelame magaalaa Kani-ya-mahoroo-tti yaaliin ukkaamsanii butuu ennaa geggeessametti.


Haalli Qilleensaa Hamaan Lammiiwwan Ameerikaa Miliyoonaan Laka’amu Irraa Dhiibbaa Kaa’e

Lammiiwwan Ameerikaa miliyoonaan laka’aman haala qilleensaa qabbanaa’aa fi bubbee hamaan yeroo ammaa dhiibbaa irraan ga’ee jira. kutaa Teeksaas gama kibbaa keessaa hedduun humni ibsaa fi dhiyeessiin bishaanii duraa cite jira. Bulchaan kutaa Teeksaas Greg Abbott fi hoogganaan waldaa humna ibsaa kutaa sanaaf akka jedhanitti, roobii kaleessaa dhiyeessiin humna ibsaa fooyya’ee jira jedhanii, uummati hanga ibsaan guutummaan bakkatti deebi’iutti qofaa rakkata jedhan. Angawoonni, uummati Teeksaas kanneen miliyoona 7 ta’u caasaa bishaanii irra miidhaan waan ga’eef jecha bishaan dhuguu dura akka danfisan gaafataniiru. Bu’uurri misoomaa miidhamuun hedduun ibsaa dhabanii qorra keessa akka turan taasisee jira. kunis deebii fi itti gaafatamummaan akka jiraatu taasisee jira. Kutaan Teeksaas haala hin barataminiin qilleensa qabbanaa’aan isaan mudatee jira. Dalaas keessaa haalli qilleensa yeroo akkasii degeree 16 yoo ta’u roobii kaleessaa garuu zero dha gad degeree 3 ture. Haalli qilleensa hamaa kanaan Yunaayitid Isteetis keessaa yoo xiqqaate namoonni 30 du’aniiru.


Prezidaant Baaydiin Uummata Waliin Marii Gaggeessan

Prezidaantiin Amerikaa Joo Baaydin kongrasa biyyatti wal qoodee cinatti dhisuun kallattiin uummata Amerikaatti gama Televiziyoonaan Kibxata galgala dubbatanii jiru.Kunis marii Wiiskaansan keessatti uummata waliin gaggeeffameen yoo ta'u gama sii en en (CNN) tamsaafamaa ture. Yeroo kanattis sagantaa bayyanachiisa dinagdee biyyattiif Doolaarri Miliyoona 1.9 akka ehamamuuf iyyatan. Marii kana irratti kanneen hirmaatan prezidaant Baaydan kan deggeranii fi morman ta'uun ibsamee jira. Baaydiin prezidaantii eega ta'anii as yeroo duraaf magaalaa Waashingtaniin ala imalan.


Maaynamaar Keessatti Hiriirri Mormii Farra Fonqolcha Mootummaa Har’as Itti Fufee Oole

Hiriirri mormii guutuu biyyaa Maaynamaar keessaa kan bittaa waraana mootummaa sivilii fonqolchee, interneetiin guyyaa lama walitti aanuuf cufamu iyyuu har’as itti fufee oole. Hiriirtonni mormii, konkolaataan waraanaa hedduun daandii irratti bobba’u iyyuu daandii baankii waaltaa Yaangoon fuullee jiru cufanii jiran. Raaoyiters akka gabaasetti hiriirtonni kun tajaajila baabura imaltootaa Yaangoonii fi magaalaa gama kibbaa Mawal-amyine gidduu cufan. Hoogganoonni amantii Budahaa hiriira mormii har’a Yangoon keessatti geggeessame irratti hiarmaataniiru. Walitti bu’iinsi hiriirtotaa fi poolisii Maaynamaar gidduutti uumame erga hooggntuun leellistuu dimokraasii Aan Saan Suu Shii fi angawoonni sadarkaa ol aanaa kan mootummaa sivilii Guraandhala tokko to’atamaniii labsiin yeroo hatattamaa waggaa tokkoo labsamee as hammaataa adeeme. Kan fonqolcha mootummaa sana hoogganan jeneraalli gameess Min Aung Halaing torban darbe TV irratti dhiyaachuun ibsa kennaniin filannoo haaraan dimokraasii naamusa qabu kan dhugaa fiduuf geggeessama jedhanii, garuu immoo yoom akka geggeessamu hin ibsine. Hiriirtonni mormii kurna kumaan laka’aman, barreeffamoota dhaadannoo deggersa dimokraasii qabuu fi hedduunis suraa Aan Saan Suushii qabatanii, uggura sa’aa kaa’amee fi namoonni afurii ol akka wal hin geenye ajaja jedhu diduu dhaan daandilee magaalaalee Maaynamaar gurguddoo irra guutanii jiran. Maaynamaaritti jila addaa tokkummaa mootummootaa kan ta’an Schraner Burgener kaleessa itti aanaa ajajaa waraanaa Maaynamaar Soe Win waliin mari’achuu dhaan akka haalli mijatetti biyyattii akka dhaabbatan irra deebi’uun dhiibbaa godhaniiru. Yunaayitid Isteetisitti ambaasaaddorri Maaynamaar, kanadaa fi kan biyyoota gamtaa Awroppaa 12 wal ta’uun ibsa kennaniin waraanni biyyattii mala quunnamtii addaan kutuu isaa balaaleffachuu dhaan uummata Maaynamaariif deggersa qaban ibsanii addunyaan illee hordofaa jira jedhan.


Haleellaan Rookkeetii Iraaq Maadhee Humna Qilleensaa Yunaayitid Isteetis Irratti Raawwate Lubbuu Galaafate

Haleellaan rookkeetii Iraaqa gama kaabaatti har’a geggeessame hojjetaa gamtaa wal taatota Yunaayitid Isteetis tokko ennaa galaafatu kanneen biroo sagal madeessee jira. Dubbi himaan waraanaa Yunaayitid Isteetis Coloneel Waayne Marotto akka jedhanitti kibxata har’aa ganama rookkeettiin 14 kan furguggifame yoo ta’u sadii maadhee qilleensaa loltoonni Yunaayitid Isteetis keessa jiraatan kan buufata xayyaara Irbil cina jiru haleele. Gareen hagas hin beekamne kan Sarayaa Awiliyaa al-Dam jedhamu haleellaa sanaaf itti gaafatama fudhate. Ministiriin dhimma alaa Yunaayitid Isteetis Antonii Biliinken ibsa har’a kennaniin “ Iraaq naannoo Kurdistaanitti haleellaa rookkeetii har’a raawwatametti hedduu aarree jirra. Hojjetaa sivilii har’a haleellaa sanaan ajjeefamee akkasumas uummata Iraaqi kanneen hookkara gocha gara jabinaan dararamaa jiranii ilaalchisuun gadda keenya ni ibsina. Balaa dhaqqabe sana ilaalchisee mari’achuu akkasumas kanneen itti gaafatamoo ta’an akka itti gaafataman tattaaffii ta’u deggeruuf muummicha ministeeraa naannoo Kurdistan Masruur Barzaaniitti waliin mari’adheen jira” jedhan. Barzaaniin twitter irratti ergaa maxxansaniin Blinken waliin waa’ee haleellaa warren lunna ta’anii ilaalchisee mari’achuu isaanii fi gareen lamaan qorannaa sana qindoomiinaan akka hordofan beeksisan. Ajjeechaan diinota Iraq keessaan gamtaa wal taatotaa irratti raawwatame ka biroon waggaa tokko dura haleellaa maadhee Baagdaad kaabaa miseensota waraanaa Yunaayitid Isteetis lamaa fi kan Briteen galaafatee ture. Prezidaantiin Iraq Barhaam Saaleeh tweeter irratti barreessuu dhaan haleellaan sun gocha hammaataa dhufa kan yakkatmtoota shororkeessotaa ti jedhan. Tokkummaa mootummootaatti hoogganaan gurmuu gargaarsaa Iraaq Jeanine Hennis-Plasschaert gama isaaniin gochaawwan qaanessaa fi maal na dhibdee akkasii sabatiinsi akka hin jiraanne yaaddoo guddaa uumu jedhan.


Xiqqaaleen Gosoota Maaynamaar Hiriira Mormii Farra Bittaa Waraanaatti Makaman

Gosoonni sabxiqqaaleen ennaa hedduu dhiibbaan irra ga’u kan Maaynamaar har’a hiriira mormii waraana biyyattii mootummaa siivilii aangoo irraa fonqolche kan guyyaa ja’affaa qabatetti makamanii jiran. Miseensonnni gosa kanaa Karen, Rakhinee fi Kahchin huccuu halluu addaa kan amantii isaanii mul’isu uffachuu dhaan mormii daandilee Yangoon irratti geggeessamu irratti argamanii jiran. Waraanni Maaynamaar gaaffii isaanii ofiin of bulchuu ukkaamsuuf jech gareelee gosoota biyyattii irratti fuuleffataa ture. Hiriirtonni mormii sun gamas kan dhaqan bulchiinsi waraanaa hooggantuu dhugaa Aan Saan Suu Shii aangoo irraa kaasuu dhaan aangootti cichuu erga itti fufee booda. Miseensonni Leegii biyyoolessaa kan paartii dimokraasummaa Aan Saan Suushii hidhaman keessaa gargaaraa kan ta’an Kyaaw Tint Swe tokko yoo ta’an mana isaaniitii humnootii naga eegumsaan to’annaa jala oolan. Hoogganni komiisina filannoo Maaynamaar illee to’annaa jala ooltuutu gabaasame. Kommiishinichi kan waraanni filannoo baatii Sadaasa keessa geggeessame wal dha’e jedhu fudhatama dhabsiise. Waraanni biyyattii labsii yeroo hatattamaa kan waggaa tokkoo labsii jira. kan mana ofii keessaa akka hin baane ugguraman Aan Saa Suu Shii raadioyoo itiin wal quunnaman kan seeraan alaa ja’a kan ennaa manni isaanii sakatta’ame argame himannaa jedhuutu irratti dhiyaate.


Prezidaanti Joo Baayidenii fi Prezidaantiin Chaayinaa Yeroo Jalqabaaf Bilbilaan Mari’atan

Prezidaantiin Yunaayitid Isteetis Joo Baayiden fi prezidaantiin Chaayinaa Xi Jinping kaleessa galgala bilbilaan mari’ataniiru. Baayiden erga filannoo Prezidaantummaa Yunaayitid Isteetis injifatanii as yeroo jalqabaaf mari’achuu isaanii ti. Baayiden, nageenyi uummata Ameerikaa, badhaadina, fayyummaa fi haala jireenya isaaniif dursa kan kennan ta’uu ibsanii fi biyyootii paasifik waliin hariiroon jiru illee banaa ta’uu isaa dubbachuu isaanii White House mirkaneessee jira. Hoogganoonni lamaan weerara vaayiresii koronaa,jijjiirama qilleensaa fi Washington fi Beejiing to’annaa meeshaa waraanaa ilaalchisuun hirmaannaa ba’ii gaarii argamsiisan hojii irra oolchuu jechuun kan white house ibse irratti mari’ataniiru. Akkaataa Beejiing jalqaba irra weerara vaayiresii Koronaa itti qabde kan angawoonni Chaayinaa irra deddeebi’uun ka biroo komatan ilaalchisees muddamn jiru hammaataa adeemuun illee beekamee jira. Angawoonni akka jehanitti garuu Baayiden dhimmootii ijoo ta’an hedduu irratti cimsnii dubbataniiru. Prezidant Baayiden shaakala dhimma dinagdee kan haqaa hin ta’iin Beejiing ilaalchisee yaaddoo jiru cimssanii ibsuu dhaan dhiittaa mirga namaa Beejiin keessaa, ukkaamsaa Hong Kong keessa jiruu fi Taayiwaaniin dabalatee naannoo sana keessatti hammaataa kan adeeme gochalee hamminaa ilaalchisee cimsanii dubbachuu isaanii ibsameera. Adda addumaa jiru furuuf wal ta’iinsi gam lamaa barbaachisaa ta’uu Prezidaant Xi-n Baayideniif ibsaniiru. Mariin hoogganoota lamaanii kan dhaga’ame Baayiden erga hoogganaa waraana walii galaa ta’anii as ministrii ittisaa daawwatani sa’aatilee hanga tokko booda. Ennaa daawwannaa isaanii gama adda addaan ol ka’aa kan jirtu Chaayinaa dura dhaabbachuuf bulchiinsichi qophee ta’uu ibsanii waa mara jechuun tarsiimoo Yunaayitid isteetisii qabee dirqama akkasumas teknooloojii fi basaasaa irratti Beejiingiin ilaalchisee irra deebi’ee kan xiinxalu gurumuun tokko tolfamuu illee labsanii jiran.


Viidiyoo Haaraan Kan Hookkara Mana Maree Amajjii Ja’a Geggeeffamee Ba’ee Jira

Haleellaa lubbuu galaafate kan biilsa mana maree bakka bu’ootaaf Yakka ilaalcha prezidaant Tramp ilaalchisee abbootiin alangaa kamisa har’aas dhimma isaa dhiyeessuuf jiru. Miseensota dimokraatota mana maree kan of keessaa qabu gareen abbootii alangaa yakka ilaalcha kaleessaatiin suraa fi viidiyoo rifaasisaa kana dura hin mull’atin seneteroota abbootii seeraaf agarsiisanii jiran. Viidiyon sun akka mul’isutti deggertoonni Tramp meeshaalee adda addaa qabatanii fi dhibbaan laka’aman deebisanii filatamuu dhabuu isaanii dhaabsisuu yaaluuf gara biilsa mana maree dhaquu dhaan weeraranii, manneen maree lamaanitti ol seenan. Kaan isaanii galmeelee seera tumtoonni lubbuu isaaniif ennaa dheessan dhiisanii deeman garagaggalchaa turan. Kaan isaanii immoo, viidiyoon Amajjii ja’a waraabame akka mul’isutti itti aanaa prezidaantiin duraanii Maayk Peens ba’ii filannoo sanaa dura dhaabbachuu dhaban, isaanii fi Tramp waggaa afur itti dabalaaf aangoo irra akka hin turre danqan jechuu dhaan fannisuunii akka barbaadan dubbataa turan. Kaan immoo afaan yaa’ii mana maree bakka bu’oota uummataa Naansii Peloosii barbaadaa turuu isaanii mul’isa viidiyooon sun. abbootiin alangaa akka jedhanitti ennaa sanatti bakka amansiisaatti geessamuu isaanii fi waahiloonni isaanii kaan immoo balbala cufamaa ka biroo keessa turan. Yakka ilaalcha sana kan hoogganan keessaa miseensi mana maree kutaa Maryland Jamie Raskin akka jedhanitti Tramp hookara sana nama keessa hin beekne miti jechuun falman. Raskin fi seera tumtoonni dimokraatotaa filannoon sun utuu hin ga’in torbanneen hanga tokkoof mannni maree akka weeraramuuf bu’uura diriirsaa turan, kan isaan filannoo sana injifachuu dhaban malli tokkichi yoo waliin dha’ame qofa jechaa turan. Raskin akka jedhantti Tramp deggertoota isaaniin seera tumtoota kanneen mana maree dura dhaabbachuuf cimsitanii loluu qabdu jedhanii kakaasuun isaanii Amajjii 6 angawaa poolisii kan biilsa mana maree dabalatee lubbuun namoota shanii darbuuf sababaa ta’e jedhan. Ba’iin yakka ilaalcha kanaa kamiinuu haa ta’u, Tramp prezidantii Yunaayitid Isteetis tokkicha yeroo lama himannaan irratti dhiyaate. Tramp ofi irraa akka ittisaniif yakka ilaalchatti akka dhiyaatan gaaffii dimokraatonni dhiyeessan fudhachuuf tole hin jedhin hafan, kanaaf ni dhiyaatu jedhamee hin eegamu.


Senetiin Yunaayitid Isteetis Haleellaa Biilsa Mana Maree Kan Amajjii Ja’aa Keessatti Qoodi Tramp Maal Akka Ta’e Qorachuu Jalqabe

Seenaa Yunaayitid Isteetis keessatti yeroo jalqabaaf prezidaantiin duraanii yeroo lama senetii dhaan yakka ilaalchaaf akka dhiyaatu murtaa’e. Doonaald Tramp hookkara kakaasan jedhamuu dhaan himannaan irratti dhiyaate. Kijibaan filannoo bara 2020 anatu injifate jechuun labsuu dhaan Tramp deggertoonni isaanii ba’ii filannoo Joe Baayideniif beekkannaan akka hin kennamne akka morman kakaasan. Sagalee dimokraatotaa irra jireessa kan qabuuf dura taa’aa kan ta’an Chuck Schumer akkaa jedhanitti “Seenaa Ameerikaa keessatti himannaalee cimoo prezidaantii Yunaayitid Isteetis irratti dhiyaate.” Hookkara Amajjii 6 ka’een wal qabatee namoota 200 ol irratti himannaan dhiyaatee jira. Guyyaan kun guyyaa seera tumtoonni finxaaleessummaa biyya keessaa jajjabeessa jechuun akeekkachiisanii fi prezidaantiin aangoo isaatti seeraan ala fayyadame jedhanii ti.


Yunaayitid Isteets Gumii Mirga Namaa Kan Tokkummaa Mootummootaa Keessaa Baate Itti Deebi’uuf Jetti

Ministriin dhimma alaa Ameerikaa Antonii Bliinken Ameerikaan akka taajjabduu ta’uun gara gumii mirga namaa kan tokkummaa mootummootaatti ka deebitu ta’uu har’a beeksisan. Yunaayitid Isteetis gumii kana dhiistee kan baate bara 2018 bulchiinsi Traamp manni maree sun Israa’el ilaalchisee ni looga, jijjiirama hedduutu barbaachisa akkasumas miseensota isaa keessa biyyoota dhiittaa mirga namaa oofan kan akka Chaayinaa, Kuubaa fi Vnenzueellaa qaba jechuun ennaa himatetti. Angawaa gameessi Yunaayitid Isteetis tokko ibsa gaazexeessotaaf kennaniin bulchiinsi Baayiden manni maree sun amma iyyuu jijjiirama ni barbaada jedhanii, garuu fooya’inni akka dhufu dhiibbaa gochuuf malli gaariin achitti argamanii taajjabuu dha jedhan. Sana boodas taajjabdummaa irraa gara miseensummaatti ce’uun ni danda’ama jedhan Filannoon miseensotaa kan waggaa dhuftuu xumura waggaa kanaa geggeessamuuf jira.


Tokkummaan Mootummootaa Interneetii Cufuun Seeraan Ala Odeeffannoo Argachuu Quunnamtii Jiru Danaqa Jedhe

Torban kana humni waraanaa Maaynamaar aangoo qabatee jiru tajaajila interneetii addaan kutee jira. Tooftaan akkasii sadarkaa addunyaatti yeroo muddamaa fi jeequmsaa kan mul’atuu dha. Torban kana Maaynamaar keessaa akkuma waraanngi aangoo qabateen yeroo isaa malee tajaajila interneetii addaan kute. Sun immoo lammiiwwan mala itti wal quunnamanii fi odeeffannoo fonqolcha mootummaa argatan danquu dhaan dhugumatti immoo gaazixeessonni rakkoo sana gabaasuuf dandeettii qaban irra dhiibbaa kaa’e. No media source currently available


Amerikaan Addunyaa Irratti Qooda Qabdu Ni Dabaltii: Prezidaant Baaydiin

Haariroo Amerikaan waggootii darban afuuriif bilchiinsa Traamp jalatti addunyaa jalatti qabaachaa turte kan Tuffii fi dararaa ture kan jedhan prezidaant Baaydiin hirmaannaan biyyi keenya addunyaa irratti qabaattu akkaan dabaluuf jira jedhan. Baaydiin prezidaantii eega ta'anii as yeroo duraaf waajiira ministrii dantaa alaa Amerikaa keessatti haasawaa dhageesisaniin imaammata alaa ijoo ta'an kan ilaaleen Amerikaan iddoo ishee duraanti deebitee jirti jedhan. Biyyattiin waltajjii addunyaa irraa dhabamuu hin qabdu, imaammata biyya alaaf qabuu keessatti utubaan hariiroo diploomaasiiti jedhan.Waltaatoonni Amerikaa qabeenya keenya guddicha kan jedhan Baaydiin ejjennoo Yunaaytid Isteetes kan ilaaleenis Raashiyaa fi Chaayinaa akeekkachiisanii jiru


Prezidaant Baayiden Imaammata Alaa Isaanii Ilaalchisun Ministrii Dhimma Alaaf Ibsa Kennan

Prezidaantiin Yunaayitid Isteetis Joo Baayiden kaleessa yeroo jalqabaaf haasaa ministrii dantaa alaatti dhageessisaniin mul’ata isaanii kan imaammata alaa ibsanii jiru. Ibsi isaanii haaraan mala haaraa US ittiin biyyoota kan akka Chayinaa, Kooriyaa Kaabaa, Raashiyaa fi Iraan itti keessummeessitu kan adda ba’e utuu hin ibsin Baayiden micchoota rakkoo addunyaa dura dhaabbatan dhaqqabuuf karoora qaban ni ibsu jedhamee eegama. Dubbi himtuun White House Jen Psaki roobii darbe ennaa ibsa kennan akka jedhanitti Baayiden waa bal’aa dubbatuuf jiru, garuu imaammata alaa ilaalchisee bal’inaan hin dubbatan jedhan. Psaakiin akka jedhanitti prezidaantiin Yunaayitid Isteetis Ameerikaan dhimma chaayinaa ilaalchsee michoota ishee waliin ni hojjetti jedhan. Dubbi himaan miinistrii dhimma alaa Ned Price guyyuma sana ibsuma wal fakkaatu irra deebi’aniiru. Minisriin dhimma alaa Antony Blinken VOA biraa gaaffii dhiyaateef torban darbe deebii kennaniin hariiroon Yunaayitid Isteetis fi Chaayinaa gidduu addunyaan fuula duratti akka tarkaanfattu gochuuf hariiroo baay’ee barbaachisaa dha jedhan. Haasaan Baayiden har’aa kan dhaga’ame US mala haaraa Chaayinaa waliin hariiroo uumuu ennaa yaaddy angawoonni immoo Washington imaammata tarsiimoo obsa jedhu hordofa jedhan. Chaayinaa biraa meeshaalee dhiyaatanii fi yaaddoo basaasa Chaayinaa attamiin qabuun akka irra jiraatu kan bulchiinsichi dursa kennuuf keessaa ti.


Prezidaant Joo Baaydin Waa'ee Godaantootaa Addunyaa fi Uggura Imalaa Ajaja Attamii Dabarsan?

Prezidaantiin Yuunaaytid Isteetes Joo Baaydin waajiira akkuma qabataniitti guyyaa duraa imaammatni godaantootaa fi ugguurri imalaa biyyoota Islaamaa fi Afrikaa irra kaa’amee ka Prezidaantiin duraanii, Doonaald Traamp itti fayyadamaa turan akka dhaabtu ajaja dabarsan. Kana jechuun Amerikaafis ta'e godaantootaaf maal jechuu dha? kan kutaa Minesootaa magaalaa Seentpool jiraatan Abukaatoo dhimma immigreeshinii fi kanneen biroo ka ta'an Obbo Israa'eel Gobanaa waliin gaaffii fi deebii gaggeeffame caqasaa. No media source currently available


Tokkummaan Mootummootaa, Ameerikaa fi Kanneen Biroon Waraanni Maaynamaar Biyyattii Dhuunfachuuun Nu Yaaddesse Jedhu

Tokkummaan mootummootaa fi mootummoonni naannoo addunyaa hedduun waraanni Maynamaar biyyattii dhuunfachuu isaa ilaalchisee yaadda’uu isaanii ibsanii hoogganoonni siyaasaa akka hiikaman gaafatanii jiran. Dubbi himaan muummicha barreessaan tokkummaa mootummootaa Antoniyoo Gutereez ibsa kennaniin aangoo dhimma haqaa, seera tumtootaa fi hoji raawwachiisuu waraanatti dabarfamuun isaa akkaan yaaddoo uumuu ibsanii jiran. Jijjiiramni kun jijjiirama dimokraasii Maaynamaar keessaaf miidhaa guddaa dha jedhan. Ministriin dhimma alaa Antonii Bliinken Washingten keessatti ibsa kennaniin Ameerikaan uummata Maaynamaar kan walabummaa, nagaa fi misoomaaf hawwii qaban cina ni dhaabatti jedhanii humnoonni waraanaa tarkaanfii isaanii battala akka garagalchan gaafatanii jiran. Ibsi White House biraa kenname akka jedhutti Yunaayitid Isteetis ba’ii filannoo yeroo dhiyoo geggeessame jijjiiruuf yaalii ta’u kan mormituu fi ce’umsa dimokraasii Maaynamaaritti gufuu kanneen ta’an irratti tarkaanfii kan fudhattu ta’uu beeksisaniiru. Prezidaant Joo Baayiden illee dhimma kana irratti ibsi kan kennameef ta’us ibsichi beeksisee jira. Gamtaan Awrooppaa, Briteen, Awustraaliyaa, Hindii fi singaapoor martinuu haala jiru ilaalchisee yaaddoo qaban ibsaniiru.


Dhimmoota Dippiloomaasii Cicimootu Ministara Dhimma Alaa Ameerikaa Haaraa Muudaman Dura Dhaabatee Jira

Eega Joo Baayiden Manni-maree murtii seeraa Yunaayitid Isteetis, kan Prezidaant Joo Baayiden akka Ministara Dhimma alaa biyyattii tahan kaadhimatan – muudama Antonii Bilinken mirkaneessee jira. No media source currently available Kaatiriin Jibsen akka gabaastetti, manichi-maree murtii seeraa Yunaayitid Isteetis kaleessa, sagalee deggersaa toorbaatamii saddeetiin sagalee mormii digdamii lama irra aanuudhaan muudama ministarummaa dhimma alaa Bilinken raggaasise. Bilinken, imaammata hariiroo alaa Prezidaantiin Yunaayitid Iseetis duraanii oofaa turan kan “America First” yokaan “Ameerikaan Haa dursitu” jedhu irraa, akka kallattii jijjiiruu maluutti simatan – Dimookiraatonni. Senetii keessatti hoogganaan paartii sagalee yayyabaa, Chak Shumer, waan kanaa ennaa dubbatan “Mr. Blinken waltajjii addunyaa irratti dantaalee biyyoolessaa Ameerikaa deebisee gad-dhaabuuf, meeshaa Ameerikaa isa duraa ka tahe dippiloomaasii deebisee ijaaruuf nama dandeettii qabu, nama sirrii dha” jedhan Bilinken waajira mana-maree Yunaayitid Isteetis keessattis tahe, bara bulchiinsa Baaraak Obaamaa, akka itti-aanaa ministara dhimma alaa Yunaayitid Isteetisitti hoogganaa waa’ee imaammata hariiroo alaa muuxannoo waggoota kurnootaa qabani. Paartii Rippuubilikaanii irraa Seneter Raand Pool immoo “Mr. Bilinken dhimma Gidduu-galeessa Bahaa keessa humna waraanaan seenuu nama waggoota digdamman dabraniif leellisaa ture. Yoo imaammata haaraa argachuuf jirra, ka jennu tahe of gowwoomsaa jirra. Waanuma duraanuu ture sana deebisnee arganna.” Jedhan. Gabaasaa guutuu caqasaa.


Prezidaant Baayiden Kanneen Hojii Dhabaniif Insuraansii Fayyaa Eeyyamamu Kan Fedhan Ta’uun Ibsame

Prezidaantiin Yunaayitid Isteetis Joo Baayiden kanneen ennaa weerara vaayiresii koronaa insuraansii fayyaa dhaban gargaaruu kan danda’u galmeessuu insuraansii kuunsa fayyaaf akka jalqabamuuf ajaja darbe har’a malatteessuuf jiran. Lammiiwwan Ameerikaa bakka hojii isaanii tii inshuraansii fayyaa argachuun kan beekamu yoo ta’u sababaa weerarichi babal’ataa adeemen namoonni hedduun hojii dhaa ala waan ta’aniif jecha lakkoobsi namoota insuraansii fayyaa hin qabaannee heddummaatee jira. Ajaji Baayiden baatii sadiif kan turu yeroo namni insuraansii Obamacare” jedhuuf akka galmaa’u eeyama. Sagantan kun bara 2010 ennaa Baayiden itti aanaa prezidaantii ta’uun tajaajilaa turan tolfame. Ajaji kun mallatteeffamuu dura White House biraa ibsa kennameen ennaa COVID-19tti duulaa jirru kanatti lammiiwwan Ameerikaa keessumaa kunuunsa fayyaa argachuun baay’ee barbaachisaa dha jedhee jira. Yunaayitid Isteetis keessaa namoonni 429,000 ol sababaa vaayiresii kanaan du’anii jiran. Qindeessaan dhimma COVID-19 kan White House Sizaar Jef Zients akka jedhanitti ministriin eegumsa fayyaa Yunaayitid Isteetis ogeessonni eegumsa fayyaa itti dabalaa talaallii kana akka kennaniif haala ni mijeessa jedhan. Zients itti dabaluu dhaan seera dandammachiisa COVID- 19 kan talaallii fi dandeettii qorannaa ilaalchisee dhiyaate kan Baayiden kongresii dhaan raggaasisamuu qaba jedhan. Bulchiinsichi guyyoota 100 keessatti yoo xiqqaate talaalliiwwan miliyoona 100 uummataan ga’uu dha.


Talaalii Kovid 19 Ittisu Kennuun Bifa Duulaan Gaggeeffamu Qaba: Antoniyoo Gutarrees

Biyyoota dureeyii talaalii uummata isaaniif itti gargaaraman irraa hafee biyyoota hiyyeeyyiif kennuu qabu, jedhan barreessaa dureen Tokkummaa Mootummootaa Antoniyoo Gutarees. Addunyaa gama tokko tallaalanii isa kaan dhisuun vaayrasichii bifa jijjiratee talaalii haaraa kanaan akka hin fayyineef carraa bana jechuunis akeekkachiisan. Kanas kan dubbatan walgahii Fooramii diinagdee addunyaa kan gama marsariitiin gaggeeffamu irratti ture. Prezidaantiin Afrikaa Kibbaa Kiriil Raamaafosaa gama isaaniin biyyoonni dureeyyiin tallaalii kana tuulanii kaa'uu hin qaban jedhan. Biyyoonni kun hangii tokko kan uummata isaaniif barbaachisu dachaa afuur qabu waan ta'eef gamnii tokko argatee kaan dhabuun fayyaa addunyaa waan gargaaru hin qabu jedhan.


Maallaqnii Koviid-19f Gaafatamee Hatattamaan Raggaasifamuu Qaban: Prezidaant Baaydin

Prezidaant Baaydin yaada dhiyeessaniin Doolaara Triliyoona 1.9 kan ramadan yoo ta'u kunis haala itti talaaliin Kovid-19 ittisuu saffisaan uummata akka dhaqqabu gochuuf, manneen barnootaa banuuf, mootummoota kutaa fi naannoof maallaqa ramaduuf akkasumas namoota dhuunfaa isaanii Dolaara 1400 akka gargaarsaatti akka argatan gochuuf yaadan. Ripaablikaanonni garuu gargaarsa gaafatame irraa gaaffii kan qaban yoo ta'u hatattamaan waliigaltee irra ga'uu isa jedhuus hin barbaadan.


Prezidaant Baaydin Uggura Imalaa Traamp Ka'anii Turan Haqan

Prezidaantiin Amerikaa duraanii Donaald Traamp ugguura imalaa biyyoota Musliimaa fi Afrikaa irra ka'anii akka turan kan yaadatamuu yoo ta'u biyyonni Amerikaa seenuuf Viizaa akka hin argannee fi ugguura sadarkaa adda addaa of keessaa qaba ture. Lammiwwan uggurri kun isaan ilaallatu kan Iraan, Libiyaa, Somaaliyaa, Siiriyaa, Yaman, Koriyaa Kaabaa, Naayjeriyaa, Maaynamaar, Ertiraa, Kirgiikistaan, Sudaan fi Taanzaaniyaa turan. Prezidaant Joo Baaydin waajiira qabatanii guyyaa jalqabaatti ugguura imalaa kana haqan. Uggurichii farra godaantootaa fi baqattootaa ti jedhamee jira.


Manaajerii Chelsea Frank Lampard kilabii tana EPL keessaa sadarakaa 9essoo irratti lakkisee biraa deeme Thomas Tuchelitti irraa fuudha

Chelsea,the Blues bara 1905 keessa yayyabanii achii asi Ingiliizii fi addunyaatti qalbii warra kubbaa miilaa jaalatuu hedduu keessa jirti. Chlesiin duruu dorgommii EPL matuma keessa jirti dorogmmii gugurdo 30 caala moote tana keessa jaha dorgommii liigiiti jaha amoo dorgommii Awurooppaati. Taatullee kilabiin tun yarachuutti jirti. Yareenna dorgommii moo’uu isii dhowwe kana keessaa baasuuf bara 2019 keessaa namuma kilabii isii keessa taphatu Frank Lampard itti qaxaran.Lampard nama ganna 42ti kontoraata ganna sadiitii qaxaranii haga ammaatti ji’a 18 leenjise. Gaafa huji tana itti kennan jalqaba bara 2019 keessa dorgommii FA Cup fi dorgommii akka akkaa matuma keessa jiraa woma hedduun Chelsea milkeessellee. Taatullee tapha baranaa 8 keessaa 5 moohamte dorgommii gugurdoo 23 keessaa haga hedduun hin moo’amte. Lampard,itti gaafatama Chelsea ka durii Maurizio Sarri, irraa fuudhe. Lampard irraa ammoo Thomas Tuchel fuudha.Tuchel, nama ganna 47ti taphataa kubbaa miilaa Jermenii fi manaajera Paris Saint-Germain.Dhuma 2020 irratti manaaje ummaa sun irraa fuudhan. Eegii Chelsea Roman Abramovich bara 2003 keessa bitee asi Blues manaajera 13 qabaatte. Abbaan Chelsea,Abrahmovich kilabii isaa tana jabeessuuf Jermen irraa Timo Werner kilabii RB Leipzig irraa £m47 fudhate duraan nama kana LIverpoolitti awadachaa bahe. Kilabiin tun tana maleellee Kai Havertz Bayer Leverkusen firraa £m71 fudhatte isa qofaa miti taphaa kilabii Ingiliiz Ben Chilwell ammoo Leicester City irraa bitatte. Nama goolii eeguuf ammoo Edouard Mendy ammoo Rennes irraa £m22m bitatte.Leenjisaa Biraazil Thiago Silva ammoo Paris St-Germain irraa ergifatte. Chelsean manaajera haaraa fi miila haaressaa ufitti darte irraa waan hedduu eegatti.


Seenaa Giifti Duree Ameerikaa Kan Jiil Baayiden

No media source currently available Haati warraa prezidaantii haaraa kan joo Baayiden Jill Biden, hojii isaanii White Housef dursa kan kennan imaammata barnootaaf ta’uu ifa godhaniiru. Jill Baayiden jireenya naannoo Waashington kessa beeku, sababiin isaas abbaan warraa isaanii waggoota 36f seniti US waggoota saddeet immoo ennaa bulchiinsa Baaraak Obaamaa Itti aanaa prezidaantii ta’uun hojjetaniiru. Jiil Baayiden haadha warraa prezidaantii isaan jalqabaa digirii doktorummaa qabni. Abbaan warraa isaanii hirbuu seenuun aangootti dhufanii torban tokko yeroo hin guunneetti Baayiden gita isaanii hayyoota barnootaa waliin intrneetii irratti wal ga’ii geggeessuu dhaan rakkoon barsiisota Ameerikaa mudate jiru kan isaan dursa kennaniif ta’uu beeksisan. Martinuun keenya yeroo ammaa rakkoo hedduutu nu mudatee jira. isin immoo daran akka rakkattan nan beeka. Garuu nuyi hyyoonni barnootaa yeroon kun kan keenya. Sababiin isaas jeeqama attamiin waa gaariitti akka jijjiirru beekna. Kanas daree barnootaa keessatti guyyaa guyyaa kan hojjennu dha jedhan Jiil Baayiden. Muuxannoon seenaa barnootaa kan yeroo dheeraa Baayiden ilaalchisee, akka giifti dureetti hojii isaanii irraa waa hedduutu eegama.


Prezidaant Baayiden Tarsiimoo Faccisa KOVID 19 Labsuun Guyyaa Hojii Isaanii Eegalan

Guyyaa hojii isaanii isa jalqabaatti, prezidaantiin Yunaayitid Isteetis haaraan, Joo baayiden, kaleessa – waa’ee talaalii COVID 19 fi namoonni vaayirasicha qabaachuu qorachuu kanneen hidhatan qaban tarkaanfii hooggana ol’aanaa fudhachuu dabalee, waa’ee dhukkubicha tarsiimoo hojii qaban lafa kaa’atanii jiran. Mootummaan isaanii Jaarmayaa Fayyaa Addunyaa waliin akka hariiroo isaa deebisee tolfatuu fi sagantaa raabsa talaaliin Koovid 19, biyyoota iyyeeyyii dabalatee guutummaa addunyaa dhaqqabuu isaa mirkaneessu, ka COVAX jedhamu akka gargaaruuf jiru, Patsii Widaakuswaaraa gabaastee jirti. Yeroo Ameerikaa keessatti lakkoobsi namoota dhibee Vaayirasii Koronaatti hidhata qabuun du’an kuma dhibba afurii fi kuma shan ga’ee jirutti, Prezidaant Baayiden dhukkubicha faccisuuf tarsiimoo baafatan kaleesa beeksisan. No media source currently available


Yunaaytid Isteets Biyya mootummaa Ishee Paartiin Demokraatootaa Bulchu Taatee Jirti

Prezidaantiin 46ffaan kan Yunaaytid Isteetes Joo Baaydin aangoo eega qavatanii booda Demokraatonni gama mana mareenis ta'e seeneetaan sagalee yayyabaa ta'anii jiran. Seeneetnii Demookraatonni itti heddumaatan waan raggaasisee tokko prezidaantiin Demookraatoota irraa ta'e mallatteesuun gaaffii hin qabu jedhamee jira. Manni maree bakka buutoota kan Yunaaytid Isteets keessatti duraan bara bulchiinsa Traampti sagalee yayyabaa qabu turan. Yeroo ammaa masaraan Waayit Haawuus seeneetaa fi manni maree sadeenuu harka Demookraatootaa jiran. Kanaafis prezidaant Baayden jijjirama seeraa gurguddaa gochuuf carraa qabu. Gabaasa Guutuu Caqasaa No media source currently available


Mootummaan pirez. Joe Biden hujiitti jira seera bara pirezidaantii durii, Donald Trump bahe hedduu haqan

No media source currently available Joe Biden,nama jalqaba Amerikaatti ganna 78ti pirezidaantummaa fialtan. Pirezidaantii jalabaaf dubartii itti aantuu pirezidaantii filatee waliin biyya bulchuutti jiran. Durii ganna kunrnya hedduu siyaasaa mootummaa Amerikaa keessa hojjate. Itti aanaa pirezidaantii Amerikaa tahee ganna afur biyya waliin bulchaa bahan. Filannoo bara 2020 irratti nama miliyoona kurnya hedduutti bahee filate. Bara jeequmsaa fi dhukkbua addunyaa miila jalaa guure,koronaatti irraa nama oolche malee gaafa Amerikaan pirezidaantii filattu nama miliyoona hedduutti teessoo mootummaa Amerikaa,D.C. dhufa. Miilotii pirezidaanti Tiraampi faatii filannoon Amerikaa seera filannoo hin guunne jedhanii U.S Capitol waajjia kongireesii Amerikaa cabsanii duudanii nama harka isaantti du’’ee laftii jeequmsa taate. Sunii jedhanii D.C. waraanii kuma 25 marsee eegaa bahe. Muudamii Biden nagumaan dhumate.Nagaa lafaa eeguuf jedhanii diida ballaan D.C., National Mall, riqaan gugurdaan waltiin taakkan,karaan baabura lafa jala yaa’uu hagii guddaan cufan. Lafa pirezidaantotii itti kakatan, U.S. Capitol,dallaa sibiilaatii fi sigiingii qara qabduun fi simitoo gugurdoo hidhanii lafa eegan. Joe Biden fi itti aantuun isaa,Kamala Harris hardha kakatnii hujiitit jiran.Itti gaafatama mootummaa qabaniin biyyaaf hint ahu jedhan hedduu jijjiiruutti jiran,seera seeraan diiguutit jiran. Tiraampi Viidiyoon waraabanii kalee dubbateen maqaallee dhahuu baatu nama mootummaa isa irraa fuudheen milkaahi jedheen fa’atee mana Filooridaa qabutti godaane. Akka mootummaan haarahii milkaahu “waaqa yaammadhaaf” jedhe. Tiraampi waan mootummaan isaa ganna afur keesatti biyyaaf hojjate jedhe hedduu dubbatee faarse. Donald Tiraampi amalaa fi aadaa Amreikaa ganna 160 qabaachaa baate ka pirezidaantii dorgommiitit moo’ate nama isa moo’ee eebbisee mootummaa itti kennu dhiisee biraa deeme. Qophii gammachuu Biden fi Harris Sirbituu faaristuu fi sirbituu hedduu itti yaaman.Jennifer Loper,Lady Gaga,Amanda Gorman, Andrea Hall,Greth Brooks fi nama hedduu.Warrii faarsu ammoo abbaa amantii krisaatanaa Leo O’Donovanab Mootummaan haarahii kun baa baallii Baayden kanaan. “Tokkummaa Amerikaati’ jedhee baafate. Qophii gammachuu tana pirezidaantoti Amerikaa Barak Obaamaa,Joorjji Buus,Bill Kilinton faatilleen itti dhufan. Pirezidaantii durii,Jimmy Carter jaarsii ganna 96 dhufuu hin dandeenne nagaa dhaame. Achii abbootii amantii Kiristaanaa mana mantii Btherl Episcopla mootummaa Bidenii Waaqa yaammatan. Achiin duubatti itti gaafatamaan mana murti walii galaa U.S. John Roberts Biden kakachiise. Dhugaan biyya bulchuuf kakaka Itti aanuun Biden,Kamala Haaris nama ganna 56ti bara hedduu siyaasaa Amerikaa keessa hojjatte. Senetera godina Kaalifoorniyaa. Mootummaan Biden guyyuma hujii jalqabe kanatti itti qabuun seera bara Tiraampi baasan hedduu diige. Amerikaa nama kuma 400 caalaa Koroaan irraa dhumate,nama miliyoona hedduutti koronaaf jedhee hujii dhabe,kuma dhibba hedduutti dhiba kana irratti argan,Amerikaan nagaa ufiitiifuu yaaddoo keessa jirtu tana cufa keesatti pirezidaanti muudatte.Tun cuftii mataa bulchoota tanaa jirti. Dubbii hardhaa keesatti tokkummaa labse, demokiraasii ganna 108 keesatti dubartii pirezidaantummaatti fila jabeessanii,diimaa, adii hin hin jenne akka namaatti wal ulfeessan,akka tokkummaa adii hagaan dabranii leellisan dhaabanii fi waan hedduu dubbate.Ganna 4n dhufa jabeennaa fi laafinnaan himuuf deeman.


Joo Baayidenitti Namni Garaa Jabaachuu Hin Danda'u, Biyyattii Tokkoomsuutti Milkaa'uu Mala: Xiinxalaa

Yunaayitid Isteetis har’a irraa jalqabee waggoota afuran dhufaniif, ka paartii dimokiraatii irraa filtaman prezidaantii biyyattii 46ffaa – Joo Baayideniin hoogganamuuf jirti. Dhiheenya kana deggertoonni prezidaantii amma taayitaa gad-lakkisanii, kan Doonaald Traamp, hookkara kaasuudhaan waajira Mana-mareetti humnaan seenuu irraa kan ka’e, yaaddoon nageenyaa biyyattii keessatti dabalee, eegumsi cimee oole.Addaan-qoodaminsaa fi wal-muddinsa siyaasaa biyyattii keessatti hammataa dhufee fi sababaa kanaaf, qormaataalee prezidaantii haaraa amma taayitaa qabatan fuul-dura jiran, akkasumas, furmaata isaa ilaalchisee kutaa Teksaas ka jiru, Koolejii Koolin irraa, proofesar Mohammad Xaahiroo dubbisnee jirra. Mohammad Xaahiroo, ammaan dura kutaa Teksaas irraa bana barcuma mana-maree murtii seeraa yokaan Senetiif dorgomanii turani. Professor Mohammad Yaada keessan nuuf kennuu keessaniif guddaan sin galatoomsadha. No media source currently available


Itti Aantuu Pirezdaantii Ameerikaa, Kamaalaa Hariis

Kamaalaa Hariis dubartii yeroo duraatii itti aantuu pirezdaantii Yunaaytid Isteets taaate filatamte ta’uudhan seenaa galmesiteetti. No media source currently available


Ameerikaan Pirezdaantii Haaraa Simatte

Roobii harraa Ameerikaan Pirezdaantii haaraa simateetti. Maanguddoon umuriin oggaa 78, Joo Baayden, Yunaaytid Isteets ganna afran dhufaniif hogganuuf jiran. Gabaasa Kaatriin Giibsanif, Tigist Gammee.


Yunaaytid Isteetes Prezidaantii 46ffaa Muuduuf Qophii Xumuraa Jirti

Roobii borii Amajjii 20 bara 2021 Joo Baaydin magaala Waashingtan keessatti kakatanii aangoo prezidaantummaa qabachuuf jiran. Kunis deggertoonni prezidaantiicha aangoo gadhisuuf jiranii kan Donaald Traamp gamoo mana maree bakka bu'oota uummataa gara jalqaba baatii kanaa eega eega cabsanii seenanii lubbuun namaa darbee booda ta'u isaati. Joo Baaydin sirna kakuu aangoo qabachuu kana irratti mata dureen fudhatanii dhiyaatan Amerikaa Tokko Taate kan jedhu akkata'e ibsamee jira.Garu hojiin biyyatti tokko gochuu salphaa hin ta'u jedhamaa jira. Gabaasa Guutuu caqasaa No media source currently available


Warri Biyyoota Biraa Irraa Gara Ameerikaa Godaanan Hokkara Mana Maree Biyyattii Irratti Geggeefame Akkamitti Laalan?

Kanneen dhiheenya gara Ameerikaa godaanan akkasumas lammii Ameerikaa ta’an hookkarri Mana Maree Ameerikaatti ta’e yaadannoo in taane itti fiduu dubbatan. Jiijii Meeyi hookkarri baduu lubbuu namootaaf sababa ta’e teechoo Mana Maree Ameerikaatti geggeeffame waan guddaa ishii barsiisuu isaa dubbatti. “ Dimookiraasiin burkutuu dha, isa eeguuf humaa fi carraaqqii guddaa barbaada,” an jettu Jiijiin lammii Chaayinaa, umuriin oggaa 25 ti. Jiijiin namoota biyyoota biraatti gara Ameerikaa godaanan akkasumas, lammii Ameerikaa ta’an fi jeequmsa Mana Maree Yunaaytid Isteets, Kaapitool Hiil keessatti kanneen kumaan lakkaawwamanin geggeeffame booda VOA-n dubbisee keessayi. Akkuma addunyaan rifate, namoonni kunis hokkara poolisii tokkoo dabalatee du’a namoota shanii dhaqabsiise kanaan rifatani fi waan argan amanuu dadhaban ibsan. Tokko tokko waan uummame jeequmsa biyyoota irraa dhufanitti argaa turan isaan yaadachiise. Filannoo Sadaasa sadi’ii dura, ilaalchii namootaa faaran hiramuun, himannaawwan yakka filannoo jira jedhame irratti banaman manneen murtii kutaalee fi an federaalaaltin kuffifamun, sochiiwwan pirezdaantii angoo irraa kaasuuf godhaman akkasumas sirna kakuu fi angoo fudhachuu Joo Baayden Roobii dhufu godhamu irratti ballinaan haasahaniiru. Ta’us, namoonni dubbsine kun dimookraasiin Ameerikaa - tattaafii godhamu wajjin - kana huda inuma damdamata jedhanii amanan. Mirwaayis Saafii viisaa godaantotaa adda ta’e argatee gara Yunaaytid isteets dhufuu dura Afgaanistaan keessatti mootummaa Yunaaytid Isteetsif hojii turjumaanaa hojjachaa ture. “Yunaaytid Isteets biyyootaa fi ardiiwwaan baayyee keessatti dimookiraasii dagaagsuuf, diinagdee guddisuuf, barumsa siviikii, mirga dhala nama akkasumaas waan adda addaa irratti qarqaaruuf doolaarii biliyoonaan lakkaawwamu baasti,” an jedhu, Mirwaayis, “waan argine garuu asuma Ameerikaa keessattuu hojiin hojjatamuu qabu baayyee ta’uu isaatii.” jechuudhan qeeqa. Mirwaayis yeroo amma kana kutaa Varjiiniyaa keessaa dhaabbata bu’aaf in hojjannee tokkoof dimookiraasii fi guddina irratti hojjata. Dhugaa Hadhooftuu Koleejii magaala Niiw Yoork keessatti barsiisaa qorannoo fiilmii Afrikaa an ta’e Bowkaarii Sawwaadogoo haalli mana maree Yunaaytid Isteets keessatti mullate sun “ fiilmii hooliwuudii” malee dhugumaan bakka teechoo siyaasa Ameerikaatti muudatee ija isaatin nan arga jedhee yaadee in beekne ta’uu tarreesa. Bowkaariin Burkiinaa Faasotti guddate. Taateen Kaapitool Hiil mormii guddaa biyya isaatti bara 2014 geggeeffamee fi pirezdaantii biyyitti Afrikaa Dhihaa tanaa turan, Blaayis Compaaworo, angoo irraa buuse isa yaadachiisuus eere. Baras, mormitoonni paarlaamaa biyyattiitti abida qabsiisanii, seeratumtoonni lubbuu isaanii baafachuuf gamoo san keessaa baqachuu yaadata. Seera tumtoonni Ameerikaas hookkara ture jalaa miliqfamaniiru. Garuu sa’aatilee muraasa booda hojii bahii filannoo ragaasisuu jalaqabanii turanitti deebi’an. Kanneen Kaapitool dhuunfatanii turan gama isaaniin bahii filannoo biyya isaanii mormuuf mirga qabaachuu dubbatan. Miseensi humna Neevii Yunaaytid Isteets, hidda dhaloota Veetinaam irraa ta’e, Turaan Anah, “Dhugaa barbaacha as jirra, yeroo kanneen sagalee kennan keessaa walakkaan, waan ta’e fudhachaa in jirre kanatti bahiin kun raggaasifamu fudhachuun gonkumaa waan in taane,” jedhuudhan maaliif mormii Kaapitool keessatti akka hirmaate ibse. Kutaaleen Yunaaytid Isteets guyyootaaf ..kaan torbanootaaf sagalee kenname lakkaahaa turaniiti, dhumarratti Baayden sagalee miliyoona 81, Traamp immoo sagalee miliyoona 74 argachuun ifa an godhame. Dhumarrattis, sagalee Illeektoraal Kolleeji jedhamu murtii dhumaa agarsiisuun, Bideen sagalee 306, Traamp immoo 232 argatanii Baayden moo’uun ibsame. Osmaan Ahimad tanaan dura seenataroota kutaa Minisootaa lamaaf hojjateera. “Akka nama waajjira san keessa hojjatuuttuu sakata’amtu malee Kaappitool Hiil seenuu in dandeechu,” an jedhu Osmaan, gamoon Kaapitoolii eegumsa jabaa qabaachuu dhugaa baha. Bara 2019 hojii san gadhiisee dhaabbata miti mootummaa magaala Miniyaapolis keessatti ijaarsa hawaasummaa irratti xiyyeeffatuuf hojjachaa an jiru Osmaan wantti Kaapitol Hiil keessatti ta’e ijoolummaadhan Somaaliyaa keessatti waan arge isa yaadachiisuu dubbate. Poolisoonnii fi kanneen seera kabachiisan lubbuu hooggantoota filatamanii baasuu isaanitiin an isaan galateeffatu Osmaan, warra hookkara san irratti hirmaatan - baayyinni isaanii adii ta’an - keessaa muraasni qofti to’annaa jala oolfamuun “na yaaddessa” jedha. “Sun wanni agarsiisu, loogii sanyii irratti hudaahe fi dhabamuu walqixxuummaa hawaasaa... fi kanneen gurraachaa irra jiru - isaan irratti odoo ta’ee jiraatee akkas in ta’u ture.” Xinxalli dhabbata miidiyaa CNN daataa poolisii Waashingitan irratti hundaahe baase akka agarsiisutti, hookkara Amajjii 6 uummameen wal qabatee namoota 61 tu to’annaa jala oolfame. Hiriira mormii mirga gurrachootaaf bahame “Black Lives Matter” jedhamu, Waxabajjii 1, 2020 ture irratti garuu namoota 316 tu to’atamee ture. Guyyaa san pirezdaant Traamp bataskaana Episkoopalii Seent Joon funduratti kitaaba qulqulluu qabatanii suuraa ka’uuf waajjira isaanittii yeroo bahanitti ture, mormitoonni dirqiidhan karaarraa akka deeman an godhame. Bilisummaa Torban darbe, pirezdaant Traamp angoo irraa buqqisuuf miseensonni mana maree Dimookiraatii hundumtuu, Ripablikaanii irraa immoo 10 sagalee isaanii kennaniiru. Sirni angoo irraa buqqisuu yeroo lamaataaf pirezdaant Traamp irratti geggeessan kun, Traamp hokkaraan bahii filannoo Ameerikaa kuffisuuf kanneen hirmaatan kakaasaniiru jechuudhani. Pirezdaantichi himannaa kana kuffisaniiru. Karaa biraatiin miidiyaaleen hawaasummaa; Twiiterii, Feesbuukiin, fi kaan Traamp yaadota haala hammeessan fayyadamaniiru jechuudhan midiyaawwan kana irraa isaan ugguraniiru. Ogeessi sooft weerii, Juuniyar Bompeetii Daalaas Teeksaas irraa, “kuni waan amanuufuu nama dhibu! Mirga yaada ibsachuu qabna,” jechuudhan murtii miidiyaalee hawaasummaa morme. Juuniyaar bara 2015 Dimookiraatiik Ripablikii Koongoo irraa gara Ameerikaa godaane. Juuniyer deegaraa Traamp oggaa ta’u marsariitii “Lammiiwwan Kongoo Traampiif” jedhu banee geggeessa. Furmaata Karaa biraatin, amanamummaa fi dimookiraasii hojiirra oolu ijaaruun wal kabajuu, barumsaa fi hirmaanaa siivikii gaafata jedhu Juuniyar fi kanneen VOA-n dubbise kaan. Roobaa Bulgaa Itoophiyaa irraa dhufe. Yunvarsiitii Braandeyis keessatti “Conflict Resolution” jechuunis, damee barumsaa walitti - bu’iinsa hiiku barachaa jira. “Paartilen siyaasaa adda addummaa isaan edduu jiran (amma ta’e) irratti xiyyeeffannoo gochuu dhisuu qaban an jedhu Rooban, yeroon kun yeroo araaraa, yeroo namni hundi akka biyyaatti, gara tokkotti akka dhufuu irratti hojjatamuu qabus ta’uu ibsa. “Gaga’amni dimookiraasii asitti dhaqabu biyyota kaanillee wan wal fakkaataaf saaxiluu mala,” an jedhu Rooban, daangaa Ameerikaan alatti cehanii yaaduun akka barbaachisu waamicha dhiheessa. Sonaam Zoksang Niiw Yoorki irraa, “dimookiraasiin cimina isaa agarsiisera, garuummoo eegumsa fedha,” jedhe. Bara 1995 Tibeet irraa gara Ameerika an dhufe Sonaam, filatamaan pirezdaantii Joo baayden ergaa tokkuummaa fi araaraa dabarsaan abdiin eeggachaa jiraachuu ibse. “Hoggansii haaraan kunii fi Ripaablikaanonni gaarin wajjin hojjatu jedheen abdadha. Addunyaan Ameerikaa akka fakkeenyatti laalti,” jechuudhan hawii fi abdii qabu hime. Gabaasni kun kutaalee VOA adda addaa irraa walitti qabame. Barreesitoonni: Maariyaamaa Diyaaloo, Kerool Guweensbargi, fi Elizabeex Haagsi. Afaan Oromootti an hiike: Tigist Gammee


Mootummaa Raashiyaa Qeequun Namnii Beekamuu Naanaalany Hidhamee Jira

Baatii Hagayya darbee summiin dhukkubsatee Jarmaniitti kan gaggeeffamee fi ergasii as yeroo duraaf gara Raashiyaatti kan deebi'e Aleeksii Naavaalany Moskootti dirree xayyaaraa akka ga'een qabamee jira. Yeroo inni gara Raashiyaatti deebi'uu isa waliin imalaa kan turan abukaatoon isaa eega inni qabamee booda isa waliin deemuu barbaadan iyyu kan dhorkaman yoo ta'u polisoota waan gurraachan fuula isaanii aguuggataniin fudhatamuu isaa beekamee jira. Naavalaany qabamuu isaa gidduutti haadha warraa isaa dhungachuu isaa fi haga ammaatti eessa akka jiru kan hin beekamne ta'u ibsamee jira.


Hidhattoota Eegumsaaf Bobba'an Qorataa Jirra: FBI

Joo Baaydiin Roobii dhuftuu yeroo kakatanii prezidaantii Yunaaytid Isteetes ta'anti nageenya eegsisuuf kanneen bobba'an qorataa kan jiru ta'uu waajirri Qorannoo Federaalaa beeksisee jira. Miseensoota Eegumsaa bobbaafaman kuma 25 keessa "beekeettiin balaa geesiisan jiraachuu malu," sodaa jedhuuf waan kana agarsisuu mallattoon hin jiru jedhan aangawaan waraanaa Ryaan Maak kaartii. Kana malees miseensoota garee eegdootaa gidduu rakkoon jiraachuu mallattoon agarsisuus hin jiru jedhan. Qorannaa kanas yeroo lammataa fi sadaffaaf itti fuufna jedhan. Gabaasaaleen Tika nagaa akka agarsiisanti gareen alaa kan hiriira waraanaa guyyaa sirna kakannaa sana dura gaggeessuuf qophiin akka jiru dhageenyee jirra jedhan.


Amerikaan bultiin afuriin duubatti Joe Biden kakachiiftee mootummaa itti kennatti keessattuu D.C.eegumsa jabaatti jira

Joe Biden nama ganna 78ti, bara hedduu senetera Amerikaa tahee hojjachaa bahe. Itti aanaa pirezidaanti Obaamaa tahee ganna afur biyya bulchan. Itti aantuu isaa,Kamala Harris waliin Ammajii 20 Amerikaa bulchuuf kakatanii hujii jalqbuuf kurfoo jiran. Eeegii Ammajii 6 irratti warrii pirezidaanti Tiraampi deeggaru filannoo Amerikaa mormee kongireessi Amerikaa duudee waan hedduu caaccabsee nama hedduu rifachiise namilleen harka isaanitti du’e ammallee godina Amerikaa 50tnu qawwee guurratee namii hiriira mormii bahuuf karoora qaba. Washington,DC fulaa pirezidaantiin haarahii itti kakatu US Capitol,eegumsa jabaatti dira. Dallaa itti jaaranii waraana kuma hedduutti eeguutit jira. Akka kanaan waraana kuma 21 caaluutti lafa eeguutti jira karaa hedduu cufan.Guyyaa pirezidaantii kakatu akkanaaa durii nama kuma dhibba hedduu haga miliyoona 1-2 tahutti itti dhufan jedhan amma namuma diqqaatti itti dhufa. Warrii akkana hiriira bahe kun miilota pirezaanti aabba Doonald Tiraampi gargaaree filannoon Amerikaa ta baranaa seera hin guunne jedhe. James Murray daarketer Amerikaa nagaa eeguu Secret Service,akka nagaa lafaa itti eegannu abdii guddoo irraa qaba taatullee waan duriillee irraa barannee ufi biyya teenna eeganna jedha. Akka itti aanaan pirezidaantii Amerikaa Mike Pence jedhetit bulchiinsii Tiraampi mootummaa karuma qajeelaa fi nagaa qabuun itti ufi irraa kenna jedhe.


U.S. Akkuma Addaan-qoodaminsa Siyaasaan Muddamtetti,Cehumsa Aangoo Mootummaatti Deemaa Jirti

No media source currently available Yaadi uummataa dhaabbata oduu CBS fi ka YouGov jedhamuun walitti qabame haaraan akka agarsiisetti miseensonni Paartii Ripuublikaanii dhibba irraa harka 21 tahan, hookkara torban dabre deggertoota Prezidaant Traampiin waajira Mana-maree Yunaayitid Isteetis irratti geggeessamee fi lubbuun namaa keessatti dhabame ni deggeran. Lakkoobsa kanaa ol kanneen tahan immoo, ba’iin filannoo biyyattii Sadaasa dabre geggeessamee hatameera, jedhanii amanu. Yeroo biyyattii keessatti torban dhufu aangoon mootummaa gara nama haarawa prezidaantummaaf filatameetti cehuuf jiru kanatti biyyattii keessa addaan qoqqoodamuu fi aarii tu jira.


Gaazexeessitotii 20 oli akka daarekterii VOA hujii irraa bu'u gaafatan

Gaazexeessitotii 26 kun daarekterii kun seera cabsee nama irratti haalii bahuun himatan. Namii akka innii hujii irraa bu’u gaafachuutti jiran,Robert Reilley dhiyuma tana hujii tanatti filan. Isaa fi itti aantuu isaa,Elizbeth Robbins seera gaazexeessummaa VOA cabsanii ministera haajaa alaa Amerikaa,Mike Pompeo Channel VOA irratti akka fedhe kallatiin ykn LIVE akka dubbatu tolchan jedha barreeffamii kalee bahe tokko. Achiin duubatti gaazexeessituu VOA,White House gabaastuu waan isiin Pompeo wagaafachuu yaaltee hujii duraan keessa jirtu irraa dhaaban jedha himatii kun. Dhaabii mootumaa hin tahin ka itti gaafatamoota qoratu GAP aka gaazexeessitota wahimatan kanatit bulchiinsii haaloo hin baane dhaaba VOAn jala jirtu(USAGM) ,bulchiinsa VOA,Biiroo Kaawunsilii Qorataa Addaa Koree Haajaa Alaa Senetii Amerikaa gaafate. Namii hujii duraan irra jirtuu irraa dhaaban jedhan Patsy Widakuswara, ganna 17 VOA keessa hojjachuutti jirti. Wiixata dabre keessa hujii duraan keessa jirtu gabaasummaa VOA White House irraa dhaabanii itti himan. Wannii hujii itti jijjiiraniif waan isiin ministera hajaa alaa Amerikaa waajjira guddaa VOA dhufe Pomepeo fi daareter VOA Reilly wa gaafateef akka warrii himate jedhetti.Pompeon dubbii waajira VOAtti dubbateen bulchiisa USAGM haaraa Miachel Pack faarse. Gaazexeessitota VOA kutaa Hong kong hiriira jijjiirama ummatii biyya isaanii hiriiraan gaafate dubbahcuu isaaniitiin faarse.Gaazexeessituun hujii irra dhaaban jedhan tun nama badhaasa gazexeessitotaa kenna ka Burke Award garee isii waliin argatte keessa tokko. Miseensii kongireessi Amerikaa Michael McCaul(R-TX) kutaa fi Gregory Meeks, (D-NY) gaazexeessituu VOA Whithe House keessaa gabaastu achii baasun waan tahuu qabaatii miti jedhanii koree senetii haajaa alaa Ameikaa waliin gabaasa baasan. Eegii Pompeon dubbatee fixeen duubatti daarekterii VOA ministera haajaa alaa gaafii gagaafate taatullee gaafii kutaan oduu itti kennatte haala dhiyoo irratti hin gaafanne. Patsyn ministera haajaa kana isaa bahuuti jiru wa gaafachuuf yaalte gaafachuu hin dandeettu jedhaniin.Tana malee warrii himate kun daarekterii kutaa oduu VOA Yonald Lopez adoo namii hin beekin hujii irraa jijjirian jedhee himata. Bulchiinsii USAGM waan gaazexeessitotii himatan akka bulchiinsii VOA deebi kennuuf gaafate.


Paartiin Demokiraati waahela itti barbaaattee pirezidaanti Tiraampi ammallee himachuuf seera itti qixeeffachuutti jiran

Pirezidaanti Tiraampi torbaan tokko keessatti bara hujii fixate.Paartiin Demokiraati pirezidaanti Tiraampi waajjira kongireesii Amerikaatti hiriira yaame qabeenna balleessee seeraa guddaa cabse jedhanii himachuutti jiran. Wannii himatniin kun impeachment jedhan. Nama biiroo mootummaa guddoo keessa hojjatu seera base himatan. Pirezidaanti Tiraampi tana waliin marroo lama seera cabsuun kongireesiin himate.Tiraampi waan himataniin kana yaayyuu mormate. Paartii Rippaabilikaanii fi Demokriaati keessaa nama hedduutti akka pirezdaanti Tiraampi hujii irraa buusan itti wal gargaaruutit jiraa seeraa itti qixeeffchuuf falachuutit jiranillee. Demokiraatotii pirezidaanti Tiraampitti akka deeggartootii isaa Capitol Hill dhaqanii lafa jeeqan tolche jedhanii himatan Miseensotii mana marii Amerikaa harka paartii Demokriaotota jiru ammaan tanaayyuu karaa pireizdaantiin ammallee himatanii karaa guyyaa diqqaa hafetti hujii irraa buusuu dandahaniin irratti marii jiranii waahellaa itti barbaadachuutti jiran.   Gama kaaiin ammoo Amerikaan warra torbaan dabre keessa Capitol Hill ykn kongireessii Amerikaa duudee caaccabse barbaaddee qaqqabuutti jirti akka kanaan haga amma anama 70 wanjalaan himachuutti jirti.  Haga ammaatti warra balleessaa sun keessa jiru nama 170 beekan barbaadatti jiran. Jarii deeggarsa pirezidaantii Tiraampii fi lubbuun namaa harka isaaniitit baatee qabeenna hedduu baleesse barbaadutti jiran laakkuma guyyaa bulee kahuun walti guuraa deemaan dhiba hedduu tahuuf deema.


Gurbaan Amerikaa ganna 19 Bundesliga,Schalke taphatu,Matthew Hoppe taphatu tokkotti goolii sadii galchee kilabii sun malkaa dabarse

Amerikaan taphattoota kubbaa miilaa hedduu biyya alaatii qabdi.Hoppen Sadaasaa keessa kilabii tanatti dabalame.Tapha 16 keesatti takkuma goolii hin galchine.Dorgommii kilaboota kubbaa miilaa Jermenii,Bundsliga guyyaa dheengaddaaH offenheim waliin taphatte 4-0 moote irratti sadii galfate. Kilabiin innii taphatuuf tun tapha 30 keessatti mooteetu hin beettu. Namii Amerikaa Bundesliga dura taphatu gooli sadii galfate isuma qofa.Nama innii waliin taphatu Armine Harit kubbaa tana qajeelchee dura buuse.Innii ammoo irraa fuudhetti goolii keessa buuse. Namii kubbaa tana Mattew kenne,Armine Hari dhalootaan Morokkoo innilleen tapha sun iratti goolii tokko galfate.Kilabin Schalke tun akka kanaan qabxii 7 argattee oli baate. Namii kun dhalootaan Kaalifoorniyaa marroo 20 kilabii Jermenii tanaa taphatee goolii shan galcheef.Taatullee Amerikaaf takkuma dorgommii gugurdoo irratti taphaeefii hin beeku.


Heeraa fi Demokraasii Amerikaa Balaa Irraa Oolchuu Qaba: Peloosii

Afaan yaa’iin Mana-maree Yunaayitid Isteetis – Naansii Peloosii Mana-maree Bakka-bu’ootaa biyyattii akka Kaabineen Prezidaant Traamp fooyyessa heeraa 25ffaatti fayyadamuun prezidaanticha taayitaa irraa kaasu ka yaada dhiheessuuf jiru tahuu dubbatan. Prezidaant Traamp aangoo gadhiisuu qabu yaadii jedhu kan dhufe Robii torban dabree deggerttonni Traamp mana maree bakka bu'oota uummataa cabsanii seenuun hokkara ka'een lubbuun nama 4 eega darbee booda. Demookraatonni 180 yaada Traamp aangoo haa gadhiisan jedhu kan deggeran yoo ta'u amma iyyu ga'aa miti jedhamee jira.Yoo xiqqaate sagalee nama 218 argachuu qaban. Gabaasa Guutuu Caqasaa No media source currently available


Taatoo fi Bulchaan Kaalifoorniyaa Duraanii Hookkara Mana-maree Yunaaytid Isteets Irratti Geggeeffame Balaaleffatan

Taatoo fi bulchaan Kaalifoorniyaa duraanii – Arnoold Shiwaazneeger, dhaamsa viidiyoon waraabanii dhiheenya dabarsaniin, hookkara dhiheenya Mana-maree Yunaayitid Isteetis irratti geggeessame balaaleffachuudhaan, kan “soba Prezidaant Traamp tu hookkaricha kakaase,” jedhan. Prezidaant Traamp, filannoo haala madaalawaan geggeessame irraa ba’ii argame gargalchuu akka barbaadanitti ka dubbatan – Shiwaazzineeger, uummaa dogoggorsuudhaan fonqolcha deemsisuu barbaada, jechuun qeeqan. Prezidaant Traamp ragaa qabatamaa tokko malee, filannoo gaafa Sadaasa 3 geggeessamee sana akka mo’anitti dubbataa turan. Eega deggertoonni isaanii Roobee dabre hookkara kaasuun, Waajira Mana-maree Yunaayitid Isteetisitti humnaan seenanii booda, prezidaant Traamp dhaamsa viidiyoon dabarsaniin, gochaa sana balaaleffatanii, taayitaan prezidaantummaa isaaniis gufuu tokko malee akka gara filatamaa prezidaantummaatti dabru kan hojjetan tahuu beeksisanii turan.


Hoogganaan Poolisii Waajira Mana-maree Yunaayitid Isteetis Angoo Gad-Lakkisan Qophii Ture Irratti Dubbatan

Kan taayitaa gad-lakkisaa jiran, hoogganaan Poolisii waajira mana-maree Yunaayitid Isteetis – Stiiven Sund torban dabre hookkarri waajiricha “US Capitol” jedhamu irratti geggeessamuu dura, loltoonni eegdonni biyyoolessaa yokaan “National Guard” akka qophaa’inaan eegan gaaffii dhiheessuu isaanii fi aangawoonni tika-nagaa Mana-maree Bakka-bu’ootaa fi Mana-maree Murtii Seeraa Yunaayitid Isteetis keessa jiran gaaffii isaanii fudhachuu diduu dubbatan. “Silaa loltoota Eegdota Biyyoolessaa yokaan “National Guard” achii qabna tahee, jarreen humnaan seenuu dhufan karaa irratti ittisnee, dhaabbatoota wahiloota keenya irraa hunoonni naga-eegumsaa dabalataa haga nuuf dhaqqabanitti eeguun ni danda’ama ture,” jedhan. Qondaalli ol’aanaan eegumsaa Mana-maree Murtii Seeraa Yunaayitid Isteetis – Maayikil Istenger aangawoota eegumsa biyyoleessaatti karaa ajaja sirnaan hin taaneen akka isaan yoo tarii rakkoon uummameef jecha akka eegdonni dammaqinaan turan taasisan ittin dubbadha – jechuu isaanii kan eergan – Sund, qondaalli tika-nagaa Mana-maree Bakka-bu’ootaa Yunaatid Isteets – Pool Irviing immoo, deggertoonni prezidaant Traamp yeroo hiriira bahanitti, ajaja sirnaa ka yeroo hatattamaa baasuun maal fakkeessa – ka jedhu irratti akka miirri gaariin itti hin dhaga’amiin dubbatan.


Qorannaan Yakkaa Jalqabamee Jira. Angawoota Seera Kabajsiisan

Deggeertoota prezidaant Traamp Robii darbee mana marii Yunaaytid Isteets irratti gocha rawwatamee kan ilaaleen qorannaan yakkaa jalqabamuu aangawoonni seera kabajsiisan kan Amerikaa beeksisanii jiru. Qorattonni dhibba hedduun ramadamanii kanneen gocha seeraan alaa sana gaggeessan adda baasanii hidhamuu isaanii kaleessa ibsamee ture. Eeggataan abba alangaa kaan magaalaa Waashingtan Dii Sii (DC) Maayik Sherwiin akka jedhanti hokkara gaggeeffameen wal qabatee namoonni 15 mana murtii Fedeeraalaa isa Waashingtan keessa jiruuttihimannaan irratti dhiyaatee jira. Kannwwn biroon 40nii mana murtii olaanaa Dii Sii keessatti himannaan kan irratti banamee yoo ta'u hokkara sana hogganaa kanneen turan, irra hedduun isaanii lafa mana maree sanaa fi gamoo kanneen seenan ta'u ibsamee jira


Angawoonni Bulchiinsa Prezidaant Traamp Angoo Gadhisaa Jiru

Ministeera geejibaa kan turan Ileeyin Cha'oo aangoo ofii gadhiisuu isaanii Kamiisa kaleessaa beeksiisanii jiru.Kana malees ministeera barnootaa kan turan Beetii Devoos har'a aangoo gadhiisuu isaanii beeksiisan. Kunis Roobii dabree deggertonni prezidaant Traamp gamoo fi naannoo mana maree Yunaaytid Isteetesti hokkara gaggeessan mormuun ta'uun beekamee jira. Hogganaa garee sagalee yayyabaa kan seeneetaa Mich Makkonaaliif haadha warraa kan ta'an Cha'oon biyyi keenya haala suksnneessaa kan silaa ittifamuu danda'uutu ishee mudatee jedhanii Traamp hiriirtootaaf haasawaa eega dhageesisanii booda mana maree bakka bu'ootaa cabsanii seenan jechuun ibsa baasan. Akkuma heedduu keessanii gocha kana callisee ilaaluu hin dandeenyees jedhan.


Prezidaant Traamp Angoo Akka Gadhiisaniif Gaafatamaa Jira

Deggertonni prezidaant Traamp Robii darbee seeraan ala mana maree Yunaaytid Isteetes eega seenanii badiin dhaqqabee booda prezidaantichii aangoo akka gadhiisaniif dhiibbaan godhamu Waasniingtan keessatti jabaataa jira. Kamiisa kaleessaa ganama Demookraatoota keessaa kan sadarkaa olaanaa irra jiran lama Traamp aangoo akka gadhiisan gaafatan.Ripaablikaanoota keessaa hangi tokko yaada kana deggeranii jiru Traamp aangoo gadhiisuu qabu dhiibbaan jedhu hammaachaa yeroo jiru kanatti prezidaantichii kaleessa haasawaa dhageesisaniin aangoo irra turuuf yaaliin godhe milkka'uu baatuus aangoo darabrsee Baaydiinti kennuuf qophii dha kan jedhan fakkaatu. prezidaantiin Amerikaa inni 46ffaan Joo Baaydiin Amajjii 20 fullee keenyaa kakatanii aangoo qabachuuf jiru.


Hokkara Gaggeeffame Booda Kongrasiin biyyatti Joo Baaydin Filannoo Injifachuu Raggaasiisee Jira

Haasawa Prezidaant Traamp godhan irraa kan ka’e deggertoonni prezidaantichaa kuma hedduutti lakkaawaman Robii kaleessa akka seera-tumtoonni biyyattii filannoo garagalchan dhiibbaa gochuuf jecha waajira mana-maree biyyattiitti humnaan girrisanii seenuun, jeeqama kaasan. Manni-maree Yunaayitid Isteetis garuu kaleessa galgala wal gahuudhaan, Joo Baayiden filannoo biyyattii injifachuu isaanii sirna raggaasisu geggeesuu itti fufee jira. No media source currently available Halkan guutuu marii itti fufanii sagalee miseensoonni paartii kennan eega lakka'anii bood dhuma irratti Joo Baayiden filannoo biyyattii injifachuu isaanii mirkaneessanii jiru. Gabaasa Guutuu Caqasaa No media source currently available


Seera-tumtoonni Yunaayitid Isteetis Hala Qophii Eegumsaa Gamoo Mana Mareef Ture Irratti Qorannaan Akka Geggeeffamu Gafatan

Seera-tumtoonni Yunaayitid Isteetis, kaleessa yeroo deggertoonni prezidaant Traamp waajjira Mana-maree Yunaayitid Isteetisitti humnaan girrisanii seenan, tarkaanfii humni poolisii achi ture fudhate galataaffataniyyuu, haala qophii eegumsaa sana irratti akka qorannaan geggeessamu gaafatanii jiran. “Kanneen haala achi ture mul’isan viidiyoolee hedduu tu jira. Tokko trokko ennaa ilaalaman waan nama yaaddessu of keessaa qaba. Kaan irratti immoo poolisoonni gootummaa agarsiisanii jiran,” jedhu, Seneetor Kiris Marfii. Miseensi mana-maree Yunaayitid Isteetis, Tim Raayaan immoo, hookkara kaleessaa sanaaf, gama naga-eegumsaa tii dursanii itti qophaa’uun akka hanqatu dubbatan. Sababaa kanaan, kanneen hojii isaanii dhabuuf jiran akka jiraachuu malan illee dubbatan. Miseensitiin Mana-maree Yunaayitid Isteetis Ihaan Omaris, “nageenya biyyoolessaa eegsisuuf biliyoona hedduu itti baasaa jirra. Har’a, waajira Mana-maree Yunaayitid Isteetis irraa gurmuu namoota seera-dhabloota dhorkuu dadhabuun waan fudhatama qabu miti,” jedhan - kaleessa.


Hokkara Mana Maree Yunaaytid Isteets Irratti Dhaqqabe Laalchisee Hoggantoonni Biyyoota Addunyaa Gaddaa fi Qeeqa Ibsaa Jiran

Deggertoonni Prezidaant Traamp kaleessa “Capitol Hill” yokaan waajira Mana-maree Yunaayitid Isteetisitti humnaan girrisanii seenuu ilaalchisee, miiraa fi ilaalchawwan wal-makaa akka rifaatuu, gaddaa fi qeeqaa tu biyyoota Addunyaa irraa dhaga’amaa jira. “Wanni Waashington Diisii keessatti mul’ate amala Ameerikaa miti. Nuti jabina dimiikiraasii keenyaatti amanna. Dimookiraasiin Ameerikaa cimaa tahuutti amanna,” jedhan, prezidaantiin Faransaay, Imaanu’eel Maakiroon, dhaamsa kaleessa Viidiyoodhaan dhageessaniin. Muummichi-ministaraa Hindii, Naarendaa Moodii immoo, dhaamsa fuula Tiwiitarii isaanii irratti barreessaniin, mormii fi hookkara Waashington Diisii keessatti geggeessame ennaa argan, baay’ee gadduu isaanii ibsan. “Karaa nagaa aangoo walitti-dabarsuun itti fufuu qaba. Hiriirawwan hookkaraa seeraa-ala geggeessamaniin kun hanqifamuu hin qabu,” jedhan. Ministarri Dhimma-alaa Taayiwaanis gama isaaniin dhaamsa kaleessa dabarsaniin hookkara kaleessa Waashingtonitti geggeessametti gadduu isaanii dubbatan. Akka dhalattoonni Taahiwaan Waashington DC keessaa jiraatu of eeggachuuf qophaa’an fi nageenya isaaniif dursa kennan dhaamsa hatatattamaa dabarsuu isaaniis dubbatan. Ministarri Dhimma-alaa Paakistaan , Zaahid Hafeez Chaawudiriis, wanna Waashinton keessatti tahaa jiru kan itti dhiheenyaan hordofaa jiran tahuu ibsanii, “haalli sun dafee tasgabaawa, deemsa aangoo walitti dabarsuu irratti dhiibbaa hin qabaatu,” jennee abdanna jedhan.


Raphael Warnock fi Jon Ossoff filannoo kutaa Joorjiyaa moo'anii Senetii U.S. harka Demokiraatotaatti deeffatan

Joorjiyaan kutaa Amerikaa 50n keessaa tokko.Bara hedduu asi paartii Rippaabilikaanitti moo’aa bahe. Godina kana keessaa seneteri lamatti filatama. Lamaanuu paarti Demokiraatitti moo'e. Dorgommii tana keessaa ta nama lamaa gaafa Amerikaan bulchoota filatte, Sadaasaa 3 irratti namii lama wal moohuu dadhabee dorgommiif walti deebisan. Rev.Raphael Warnock(D) ammoo Kelly Loeffer(R) moo’e. Raphael paasteri mana amantii kiristaanaa damee Baaptistiit. Nama gurraacha jalqaba dorgommii senetii Amerikaa moo’e. Jon Ossoff (D) fi David Perdue(R) moo'e. Amerikaan senetera 100 qabdii godinii 50n nama lama-lama keessa qaba ganna jaha bulchan ammallee wal dorgomsiisan abbaan moo’e ittuma dabra. Paartii senetera harka guddaan argatte bulchiinsa mootummaa Amerikaa gama tokkoon harkaa qabdi jechuu.Pirezidaanti Tiramapii fi Joe Baayden, namii filannoo pirezidaantummaa moohatee labsaniif filannoo kalee sun dhaqanii nama isaanii jajjabeessan. Amerikaati amma Paartiin Rippaabilikaan fi Demokiraati senetii 50-50 walqixxee qaban. Akka seeraatti paartii pirezidaantiin ka isii tahetti itti gaafatamaa seneti taha. Akka kanaan itti aantu pirezdaantii Amerikaa Kamala Harisitti ittti gaafamtuu senetii taha Amerikaa taha.Manii marii Amerikaan haga diqqaan harkatti Demokiraatotatti hafe. Joorjiyaa bara hedduu asi Rippaabilikaaniti bulche bara 1992 asitti Biden qofatti dorogmmii pirezidaantummaallee kutaa tanatti moo’ate.


Kutaa Amerikaa Keessatti Har'a Filannoon Bakka bu'oota Seeneetaa Irra Deebiin Gaggeeffamaa Jira

Namoota miseensa seeneetaa ta'an lama filachuuf sagaleen har'a kennamuu seeneeta biyyatti keessatti sagalee irra jireessa kan qabaatu Deemookraatoota haa ta'u Ripaablikaanoota akka ta'an muteessa. Barcuuma seeneetaa 2 kan qabu kutaa Jorjiyaaf paartii lameen irraa walii galaan nam 4tu dorgomaa jira. Kanneen dhiyaatan keessaa tokko dubartii seera tutuu, inni kaan Luba waldaa kristaanaa Baaptistii, kaan nama Televiziyoonaaf sagantaa Dokumantarii hojjatuu faatu keessatti argama. Sagaleen uummataa guyyaa filannoo kana dursee funaanamee akka agarsisuutti dorgoomtoota Demokraatootaatu xiqqoo akka dursan agarsiisa ture.


Seennin Bara Haaraa Akka Durii Walitti Yaa'un Hin Kabajamne

Uummatni addunyaa irraa biliyoona toorbaa fi qabxii saddeet tahu, sababaa Vaayirasii Koronaaf jecha otuu akka durii walitti yaa’ee hin ayyaaneffatiin, bara 2020tti nagaa dhaamee, bara haaraa – 2021tti cehe. Raashiyaa keessatti ayyaaneffannaan waggaa haaraa silaa uummatni walitti yaa’ee geggeeffatu baay’een ni haqame. Garuu, magaalaa ayyaaneffannaa jala-bultii bara haaraa akka taatetti ka beekamtu – Kaluugaa keessatti, jiraattonni akka sirnawwan ayyaaneffannaa akka haqaman fedhaniyyuu, tuuristootaaf sirni ayyaaneffannaa geggeessamee jira. Moskoo irraa gama Kibba Lixaatti, kiiloo-meetira 150 irratti argamti, magaalaan Kaaluugaa. Turkiin, guyyoota afuriif waan hundinuu akka cufamu labsuudhaan bara haaraa – 2021 simatte. Prezidaantiin biyyattii – Resep Tayip Erdogaan, yoo hoteelota keessatti seeraa-ala ayyaaneffannaaleen geggeessaman akka humnoonni naga-eegumsaa tarkaanfii fudhatan akeekkachiisan. Brussels irraa, haga magaalaa Jarman – Berliinittis sababaa Vaayirasii Koronaatiin, ayyaaneffannaan ugguramee jira. Faransaayis, akka namni walitti yaa’ee hin ayyaaneffanne humnoota naga-eegumsaa dabalataa kuma dhibba tokko bobbaasuu ishee beeksiste. Biyyoota addunyaa hedduu keessatti simannaan bara haaraa bara kanaa calleensaan dabre.


Abuunichi Kaatolika Roomaa Sababaa Dhukkubbii Miilla Isaaniin Tajaajila Ayyaanaa Geggeessuu Dhaban

Abuunichi kaatolika Roomaa Pope Francis sababaa miilla isaanii mirgaa dhukkubsateef jech tajaajila jala bultii ayyaana waggaa fi kan guyyaa ayyaana waggaa hin geggeessan. Kan umuriin waggaa 84 abunichi sababaa haala fayyummaa isaaniif jecha sirna qophaa’u irratti hin argamin hafuun isa jalqabaa ti. Abunichi sirna kana har’a galgala geggessuutu isaan irra ture. Tajaajilli xumura waggaa kan geggeessamu kaardinaal Jovaanii Battistaa Re-tiin yoo ta’u, tajaajilli jimaata borii immoo itti gaafatamaa haajaa alaa Vaatikaan Cardinal Pietro Parooliin geggeessamuuf jira. Abnichi kaatolika Roomaa yeroo tokko tokko deemuuf illee kan rakkatan yoo ta’u sababaa dhukkubbiin itti dhaga’amuuf wal’aansa fudhataa jiraachuun himamee jira.


Hoji Dhabiinsi Ameerikaa Keessaa Dabalaa Adeeme

Hojjettoonni Ameerikaa itti dabalaa 787,000 ta’an torban darbe iyyata hoji dhabiinsaa galfatanii jiran. Weerarri vaayiresii koronaa biyyattiikeessatti erga mudatee baatii sagal booda gabaa Ameerikaa irraan dhiibbaa kaa’ee jira. Torban dhiyoo as lakkoobsi jiru akka mull’isutti xumura baatii Bitootessaa namoonni hojii dhabanii iyyata gargaarsaa galfatn milioona 6.9 yoo ta’an weerara vaayiresichaa dura isa ture irra akkaan kan caale yoo ta’u isa bara 1960mootaa keessaatti deebi’e. Hojjettoota miliyoona 22 kanneen hojii dhabanii turan keessaa miliyoonni 10 amma iyyuu hojii hin qaban.. Hoji dhabiinsi US keesaa baatii Sadaasaa keessa dhibba irraa harka 6.7 kan ture yoo ta’u hayyoonni dinagdee hedduun akka jedhanitti lakkoobsi kun baatilee hanga tokkoof akkuma ol ka’etti itti fufa. Kampaanileen Yunaayitid Isteetes hojjettoota miliyoonaan laka’aman hojiitti akka deebi’an waamaniis daldalaawwan rakkoo hamtuun isaan mudate hojii isaanii akka duraatti itti fufuu dadhabaniiru ykn immoo cufamaniiru. Kunis ennaa vaayiresiin koronaa hammaatee jiru kanatti hojjettoonni isaanii dalagaa akka barbaadan dirqisiise. Bulchiisaawwan magaalaa hangi tokko uggura sochii haaraa waan kaa’aniif jecha abboonni qabeenya daldalaawwanii hojjettoota isaanii deebisanii hojii akka dhaaban gochuuf dirqamaniiru.


Gosi Vaayiresii Koronaa Briteen Keessatti Argame Kutaa Kaalifoorniyaa Keessattis Mul’ate

Gosa vaayiresii koronaa yeroo jalqabaaf Biriteen keessatti argame kutaa kaalofoorniyaa kessatti nama dhukkbu tokko irratti mul’achuu angawoonni eegumsa fayyaa kan kutaa sanaa beeksisanii jiran. Vaayiresiin kun itti dablaan Yunaayitid Isteetis keessatti argmuu mala jedhan. Kaalifoorniyaan kan jalqaba torban kanaa gosi COVID-19 haaraan keessatti mul’ate Koloraadootti aansee kutaa Ameerikaa lammataa ta’uu ishee ti. Akkuma isa kan Koloraadoo, keessaa kutaan eegumsa fayyaa uummataa kan Kaalifoorniyaa akka jedhanitti namni vaayiresichan qabame bakka birootti hin imalle. Ministeerri tajaajila fayyummaa fi tajaajila uummataa Maark Ghaly, haalli isaa yaaddessaa ta’uu isaa ibsanii maaskii kaayyachuu, wali irraa hiiqiinsa hawaasaa, mana ofii keessa turuuf imala gochuu dhiisuun vaayiresii kana akka hin facaane gochuu akka danda’u yaaddachiisaniiru. Hayyuun dhimma dhibee daariqaa beekamaan US Antonii Faauchii akka jedhanitti gosi vaayiresii haaraa kun isa kana duraa caalaa hamaa ta’uu isaa kan hin amanneef talaalliin oomishame vayiresii kana irrattis milkaa’inaan hojjechuu qaba jedhan. Faauchiin akka jedhanitti sagantaan talaallii kennuu kun hanga baatii Caamsaa, waxabajjii fi Eblaatti yoo kennae hamma jalqaba baatii Fulbaanaatti gara jiruu idileetti deebi’ama jedheen abdadha jedhan. Yunaayitid Isteetis keessaa kan roobii kaleessaa namoonni 3,700 ol du’an dabalatee, namoonni 342,000 ta’an vaayiresii koronaan qabamanii du’uu waaltaan qorannaa Yuniversitii Joons Hopkins beeksisee jira.


Biyyitii hedduun gammachuu ganna haaraa 2021 haga guddaan manumatti itti jiirti

Addunyaan gamii tokko qophii guyyaa gammachuu bara 2021 tokko hin habmisanii kaan ammoo namii hedduun itti hin dhufu. Laftii didiqqoon garba Pasifik keessa qubatan Tonga, Samoa fi Kiribati faatii qaata ganna haaraa bara 2021 jalqaban.New Zealand,Australia, Japan,fi Kooriyaa Kibbaatti itti aane. Warrii magaalaa Auckland, New Zealand fooqii biyya isaanii dheertuu Sky Tower irraa ibsee gugurdoo duumansa tuxxuu fi qaanqee facaafattee ganna haaraa simatte. Biyyitii tun gammachuu vaayiresii Koronaatiin ufi irraa dhoorteen walti dabalatee ganna haaraa ulfeeffatte. New Zealanditti koronaan nama 2,162 irratti arganii nama 25ti lubbuun dhabe. Biyyitii hedduun dhiba kana ufi irraa dhowwuuf qophii gammachuu hedduu lakkiftee taanillee diqqeessite. Awustiraaliyaa lafa namii miliyoon tokko gannuma gannaan qophi ganna haaraa riqaa guddaa Sydney Harbor irraa naannoo mana tiyaatira isaanii beekamaa Opera house irraa oli facaasan daawatu barana manumea daawwatan. Awustiraaliyaatti muummeen minisetra kutaa New South Wales Gladys Berejiklin akka jettetti barana namii akka durii kaan afaan bisaaniitti yaa’ee ganna haaraa kana hin simatu. Jermen Berliin koronaaf jettee qophii ganna haaraa naannoo Brandenburg Gate fi naanoo pyrotechnicsitti yaa’ee qaanqee laga Thames irraa halkan oli totokkosanitti hin yaa’u.Amerikaa New Yorkilleetti qophiin gammachuu Time Square barana hin jirtu. Biraazil Rio de Janeiro,durii nama kuma dhibba hedduutti ganna haaraa simachuuf afaan bisaaniitti yaa’ee muuziqaa caqasaa qaanqee oli facaasan daawwachaa walt sirba.


Norwey olloota Oslootti dhiyaatan,Gjerdrum keessatti manneen hedduu laftii gadiin cittee namii kurnyaa oli miidhame

Gjerdrum lafa teessoo mootummaa Noorweey,Osloo irraa gara km 25 oli jira. Manneen laftii citteen kukkun hagii guddaan manneen jireennaati. TV irrallee manneen rarraa balee irraa ejaajjanii fi lafa qurxamtetti mumullata. Nama 10 oli du’aa fi jireennaan barbaadaa turan. Helekoopterilleen lafa sun irraa maree afaan balaatii nama guura akka kanaan nama 700 achi guuran. Akka warrii lafa bulchu jedhetti laftii ganamaan keessa gadi cituu jalqabde. Bulchiinsii naannoleen nama kumaa oli naannoo sunii fagaachuu qaba jechuutti jira. Akka oduu himtuun daarekteroota bisaanii fi qabeenna Noorweey media irratti jettetti biyya “Quick Clay” jedhan Noorweeyii Siwidin keessa jirtutti yoo waan rakkisan akka kanaan gadi cita. duruu caffaa.Bisaan guddootti lafa keessa jira. Ollaa sunilleetit bisaan gaarren irraa gadi jige, ykn cabbii lafa haga dabartee bisaan taateef w.aan akka akkaatin maqeeffachuutti jiran.


Pirz.,Tiraampi bajata kongireesiin koronaa irraa biyya dandamachiisuuf walii gale doolara tiriliyon 2.3 yaayyuu mallatteesse

Horii kana keessaa doolarii bilioona 900 akka biyyaa fi ummatii koronaan hin moodhamne tolchuuf namaan gargaaran. Nama miliyoona hedduutti doolara 60 jahaa argata.Pirezidaanti Tiraampi akka sagatnaa dhibii irraa horii diqqeessanii nama tokko dooalrii 2,000 aragtu fedhe. Horii kana keessaa doolarii tiriliyoona 1 fi biliyona 400 ammoo bajta mootummaa ganna dhufuun haga Fulbaanaatti hojjatu. Tiraampi duraan bajatata tana akka irra deebihanii qoratanii erganifi gaafatee eegee ammoo mallatteesse. Akka pirezdaanti waan kogireesin irratti walii gale kana hurrisee mallatteessun paartii isaatii fi Demokriaatii fi Rippaabilikaan jabeessanii gaafachaa turan. Adoo silaa pirezidaanti Tiraampi mallatteessuu baatee haga irratti walii galanitti waan hujiin hojjatu dhabanii biiroleen mootummaa huji dhaaban. Wannii kanaa armaan duratti marroo lamaa sadii caalaa taate.


"Lammiiwwan Ameerikaa Hedduun Gargaarsa Midhaan Nyaataa Eegaa Jiru"

Dhaabbati namoota beela’an gargaaru kan “Feeding America” jedhu Ameerikaa keessaa namoonni hedduun gargaarsaaf gara kuusaa midhaan nyaataa akka dhaqan beeksisuu isaa Mariama Diyaaloo gabaasteetti. Fiiliis Maarder weerarra vaayiresii koronaa yeroo gabaabaa booda hojii Uber oofuu addaan kutan. Yeroo ammaa rakkatanii kan jiran yoo ta’u nyaatnii buluuf gara kuusaa midhaanii dhaquun kana booda qaanii natti hin ta’u jedhan. Sana booda akkas gochuun sirrii akka ta’en murteesse. Dhoksaattiqabuun haala jiru Dhaabi Feedin America jedhamu US keessaa dhaaba namoota beela’an gargaaru akka jedhutti erga weerrri korornaa mudatee qabee lakkoobsi namoota gargaarsa midhaan nyaataa barbaadanii dhibba irraa harka 60matti ol guddate. No media source currently available


Prezidaant Traamp Maallaqa Ministrii Ittisaaf Kongresiin Ramade Ugguran

Prezidaanti Doonaald Tramp roobii kaleessaa seera imaammata ittisa biyyaa kan waggaaf maallaqa ramadamu sagalee caalmaan kuffisanii jiran. Wixineen sun paartii lamaan kan Kongresii keessaa irra hedduu isaaniin kan deggeramu yoo ta’u kun Chaayinaa fi Rashiyaaf badhaasa kennuu dha jedhan Tramp. Seerri eeyama ittisa biyyoolessaa sun sagantaa waraanaaf kan oolu doolaara biliyoon $740 kan eeyamu yoo ta’u miseensota waraanaaf dabla mindaa dhibba irraa harka sadii eeyama. Afaaan yaa’iin mana maree Naansii Peloosii tarkaanfii Tramp kanaan loltoota keenya kan miidhu gocha maal na dhibdee ti ittiin jedhan. Tramp sa’aatilee dhumaa hojii irra turan miseensota waraanaaf yeroo dheeraaf eegamaa kan ture dabala mindaa dhorkachuu , boqonnaa maatiiin keenya kaffaltii duukaa fudhatan dhorkuu, kunuunsa ijoollee, kan mana jireenyaa fi insuraansii fayyummaa maatii akkasumas bu’aa gadamoojjiiwwan waraanaa argachuu qaban dhorkatan jedhan pelosiin. Uggurri prezidaantichi kaa’an kun biyyi keenyaaf ichoonni keenya haleellaa marsariitii irraanii dabalatee nageenya addunyaa eeguuf meeshaalee isaan barbaachisu akka hin arganne taasisa jedhan. Kongresii fi senetiin seera kana sagalee irra jireessaan dabarsaniiru. Peloosiin akka jedhanitti manni maree bakka bu’ootaa uggura Tramp kana Wixata dhuftu ennaa wal ga’an ni garagalchu jedheen abdadha jedhan.


USAGM, dameelee Isaa RFA fi MBNf bulchiinsa haaraa filate

US Agency For Global Meida Agency(USAGM) agensii sabqunnamtii Amerikaan biyya alaatiin walti haasoftu.USAGM dameelee akka VOA,Radio Free Europe/Radio Liberty,Radio y Television Marti fi Radio Free Asia fi Alhurra TV fi Radio Sawa tohata.Bulchiinsii USAGM haarahii dameelee tohatu tattanatti bulchoota qaxruutti jira. Akka kanaan Stephen Yates itti gaafatamaa Radio Free Asia ykn RFA tolchanii filan Victoria Coates ammoo itti gaafatamtuu damee Middle East Broadcasting Networks tolchanii filan. Yates, durii gargaaraa itti aanaan pirezidaantii Amerikaa Dick Cheeniitii nama Parameswaran Ponnudurai irraa hujii fuuti. “Addunyaa abbootii irraa irratti fi warra hammeennaan nama bulchuu fedhu irratti qabsooftuuf, qawween jabduun humna qabdu gaazexeessummmaa dhugaa jirtu namatti himtu,hujiin RFA ammoo dhugaa dubbachuu,” jedha Yates namii haaraii filan kun. Itti guddaan USAGM Michael Pack kora bulchiinsa moootmmaa heddu irratti rakkoo ardiin Eezhiyaa gama odeeffannootiin qabdu yoo hedduu dubbata. Namiii amma filan kun afaan Mandariin akka dansaa beekaa US dhara Jidduu Gala Bahaa keessattuu Chaayinaan haga guddaan gadi ooftu dhugaan dura dhaabachuu qabdi jedha. Coates ammoo durii gorsituu nagaa pirezidaanti Donaldi Tiraampi turte taatullee gannaan duratti hujii dhiistee damee qonnaa Amerikaatti gorsituu Jiddu Gala Bhaaa fi Afrikaa Kaabaa taatee hojjachaa baate. Damee USAGM keessaa VOAn afaan 45 caalaa biyya hedduu keesatti oduu addunyaatti himti.


Amerikaan qorsa koronaa miliyoona 100 Pfixer-BinNtech irraa bitachuutti jirti

Amerikaatti nama miliyoona 18.2 caalaa irratti vaayireesisi koronaa argan nama kuma 323 caalaa galaafate. Qorsa koronaa haaraa amma argatte kana haga guyyaa dheengaddaatti nama kuma 600 caalaa kennite. Qorsa kana qaraa warra humna laafaa,jaarrolee fi warra dhiba kana akka malee itti dhiyaatu ka akka ogeeyyota fayyaa faafa kennan achii ammoo gumii balloon gahan. Pfizer-BioNTech amamllee akka Amerikaan dhiba kana ufi irraa dhowwituuf qora miliyoona 100 kennuuf mirkanseef. Qorsa kana ji’a torba keesastti qoodanii waliin gahuuf hujiitti jiran akka kanaan qorsa biliyoona 2 kennuuf mootummaa federalaatiin walii galan. Akka iti gaafatamaan dame fayyaa Amerikaa, Alex Azar jedhetti akka kanaan Amerikaa dhiba kana irratti abdi qabaaatti jedha. Gama kaaniin ammoo sanyii koronaa haaraa Biritenitti argan,ka duriillee caala harka 71 oliin namatti dabruu dandaha jedhanillee dhaaba fayyaa addunyaa WHO waliin qorachuutti jiran.Qorsa Koronaa haaraa kana Pfizer-BioNtech fi Modernaatti biyyaan gahuutti jira


Kongireesiin U.S. doolara biliyoona 900 Koronaa irratti biyyaan gargaranI fi bajaa mootummaa isaa doolara Tiriliyoona 1.4 baasuuf walii gale

Kongireessiin mana maree fi senetii paartii Amerikaa lamaanii kun lamaanii Rippaabilikaanii fi Demokiraati karoora horii ittiin baasuuf barreeffama fuula 5,000 caaltu tana irratti qoratetti adoo saatiin jarii waan kana mari’atee fixuu malee diqquuman hin dhumatin Wiixata halkan walii gale. Pirezidaanti Tiraampi waan kongireeessiin irratti walii gale kana mallatteessuuf eeguuti jiran.Rippaabilikaanii fi Demoraati hori kana eenuu akka argatuu fi hagam akka argatan wal falamaa bahan. Akka gabaasa yuniversitii Johns Hopkins baaftetti Amerikaatti gaafa guyyaatti nama kuma 200 irratti COVID-19 arganitti jira. Amerikaatti nama kuma 319 caalaatti koronaan lubbuu dhabe.Akka kongireesiin irratti walii galette gargaarsa marsaa ammaa kanaan nama miliyoona hedduutti doolara 600 argata. Warrii galiin isaanii gannatti doolara kuma 75 caaltu ammoo 600 gadi argata. Akka Ministear Maalqa Amerikaa, Steven Mnuchin jedhetti namii miliyoona hedduu torbaan dhufuuyyuu horiin kun harka gaha. Amerikaan dhiba koronaa kana irratti biyya gargaaruuf jettee Bitootessa keessaa nama miliyona hedduutii doolara 1,200 qoodde. Horiin amma kennan kun kana keessaa doolarii biliyooa 284 akka dhaabbileen daldalaa nama qaxaruu dandahan humnaan jajjabeessuuf kennaniif. Warra hujii hin qamnee ammoo torbaanitti doolara 300 ji’a 11 qooduuf walii galan. Doolara biliyona 900 kongireesiin biyyaan gargaaruuf hajaje keessaa; Tana maleellee horii ummata Amrikaati kennanitti guddaati jira akka bulchootii Amerikaa jedhanitti. Dhiba koronaa irratti kophuma itti hin rakkattan biyyitii isan waliin jirti jedhu bulchootii isii. Joe Biden ka pirezidaantummaa Amerikaatiif filanii labsaniifilleen waan paartiin lamaan irratti walii galte guddoo irraa jaalannee jalqaba malee dhumaa miti jedhe. Tana malee Amerikaan bajata mootummaan isii haga Fulbaan dhufuu hujiin hojjatu doolara tiriliyoona 1.4 hajaje. Horii kana keesaa ka gibiraan namaa diqqeessan doolara biliyoona 45 ka geejjiba baaburaa akka Amtrack ittiin jajjabeessanii baasan. Doolarii biliyoonii 13 ammoo warra nyaata barbaaduu ji’aan gargaaran.


Maanajerii Arsenal, Mikel Arteta kilabiin isaa barana dorgommiin guddoo yarattullee biraa hin deemu

Bara Arsene Wenger manaajera isii tahetti ganna 17 keesatti marro tokko qofa sadarkaa 1-4 dhabde,Arsenal. Kilabiin EPL London Kaabaa tun marroo 13 dorogommii liigii moote.Taba keesaa marroo sadii shaampiyoona pirimiyer liigi bara 1992 duratti taate. Ingilaandi keessaa dorgommii liigiitiin Manchester Yunatiditti fi Liver Pool faatti aantee sadeessoo jirti,Arsenal. Manaajerii Arsenal ka durii,Arsene Wenger bara ganna 17 Arsenal bulche ijoollee Afrikaa hedduu kilabii tanatti dabalate. Ijoolleen Afrikaa tun bara hamaa fi tolaa hedduu Arsenaal waliin bahan. ·Jehad Muntasser. ... · Carlin Itonga. ... · Ismael Bennacer. ... · Kaba Diawara. ... · Quincy Owusu-Abeyie. ... · Emmanuel Frimpong. ... · Marouane Chamakh. ... · Armand Traore. Gunners kilabiin, bara 2003/04 shaampiyoonaa EPL malee bara duriillee waan hedduun faarsan.Gaafas ganna 15 qabsooftee argatte.Barana ammoo akka hin qabdu Arsenal. Tapha torba keessatti 5 moohamtee lama walqixxee taate. Amma sadarkaa EPL keessaa sadarkaa 15essoo jirti.Manaajerii Arsenal ka ammaa Mikel Arteta durii kilabii Ispaanishii taphata.Muddee bara 2019 jalqabee manaajera Arsenal tahee bulchuutit jira. Dhiisee deemaa jedhee hinherreguuyyuu jedha Aretaan.Waan qajeeluu dandahu qajeechee hjjachuu qofa Arteta muddee bara 2019 Arsenalitti qaxaran Arsenal akka durii jirattullee dhiisuu hin deemu jedha. Yoo fkn deemuu jibbii achii deemsisan ammoo namii nama hedduutti fulaa innii keessaa deeme sun eegata.


Filatamaan Prezidaantii Joo Baayiden Imaammata Immigireeshinii Ijoo Jijjiiruuf Jiru Jdhamee Eegama

Filtamaan prezidaantii Joo Baayiden imaammata immigreeshiii hedduu falmsiisaa ta’e battala jijjiiru jedhamee eegama. Odu gabasaastuun VOA ka dhimma immigireeshinii Aline Barros akka gabaastetti baqattoota, kanneen dadhata siyaasaa gaafatanii fi sagantaa DACA ijoollummaan seeraan ala kanneen as dhufaniif eeyama hojii akka argatan taasisu ilaalchisee karoora qabaachuu isaanii gabaaste. Uggura imalaa kaa’uun, caasaa dahata siyaasaa fi baqattootaa daangessuu, maatiin addaan ba’anii taa’uu fi sagantaa ijoolleen seeraan ala daa’imummaatti as dhufanii booda irra eeyaa jireenyaa argachuu ykn DACA jedhu dhabamsiisuu, kanneen kun imaammata immigireeshinii prezidaant Doonaald Tramp kan filatamaan prezidaantii Joo Baayiden jijjiiruuf waadaa seenan keessaa ti. Prezidaantiin itti aanan imaammatawwan kana jijjiiruuf ajaja sadarkaa ol aanaa kan prezidantii kennuu malu jechuun xiinxaltoonni dubbatanii jiran. No media source currently available


Itti aanaan pirez., Amerikaa,Mike Pence fi jaariin isaa,Karla Pence qorsii korona haaraa bu'aa qbaachuu isaa mirkansuuf limmeen waraannatan

Amerikaatti nama miliyoona 16 caalutti Koronaa qabaa dhiba kanaan nama kuma 300 caala Amerikaa keessaa lubbuu dhabe. Qorsa haaraa dhaabii Pfizer/BioNtech waliin hojjate kanallee namii hagii tokko shakkee hanqachuu fedha. Mike Pence,jaarii isaatii fi itti guddaan fayyaa ummata Amerika Jerome Adams hardha qorsa kana TV irratti baanii waraannatan. Akka Pence jara qorsa kana kenneefiin jedhetti namallee hi dhukkubu “kun torbaan seenaa qabeessa,” jedhe Pence yoo qorsa haaraa kana jaje. Qorsii kun ka dhiba irraa nama dandamachiisuu malee dibaan hin dhufu jedhanii mirkansuu fudhanne jedhan. Doktorootii jara kana qora kana kennan akka isaan torbaan sadiin duubatit deebihan gaafatanii ammallee waraannatan gaafatan. Joe Biden namii pirezidaantummaa Amerikaatiif filatame torbaan dhufu keessa qorsa kana fudhachuuf karoora qaba. Amerikaatti ammatti qorsa Pfzer hojjate kennuutti jiran amma ammoo ka dhaabii Moderna hojjatellee itti dabalanii kennuutti kurfoo jiran.


Prezidaantiin Raashiyaa Gabaasa Mootummaan Hoogganaa Mormituu Summiin Ajjeesuu Yaale Jedhu Dhara Jedhan

Prezidaantiin Raashiyaa Vlaadimiir Putin qorannaa sabaa himaa kan hoogganaa mormitootaa Alexii Navaalnii summiin kennamuufii isaaf kan itti gaafataman humnoota mootummaati gabaasa jedhu fudhatama dhabsiisan. Tuuta oduuf ibsa waggaa kennaniin Putin gabaasi sun kan shiraa ti jechuu dhaan Navalniin haleellaan akkasii irratti raawwatamuuf nama hagas barbaadamu miti jedhan. Itti dabaluu dhaaniis himannaa dhaaba basaasa Yunaayitid Isteetis biraa deggersa argachuu isaas dubbataniiru. Navaalniin ennaa balalii Raashyaa irra turan baatii Hagayyaa keessa dhukkubsatanii booda irra wal’aansaaf gara Jarmaniitti ergaman. Puutin haasaa isaanii ar’aa irratti dhimmootii hedduu kan bulchiinsa Ameerikaa haaraa kan filatamaa prezidaantii Joo Baayiden illee dubbatanii jiran. Putin akka jedhanitti jijjiirraan prezidaantii kan baatii Amajjii keessaa dhimmootii cimoo kan hariiroo Raashiyaa fi Yunaayitid Isteetis gidduu furuuf ni gargaara jedheen abdadha jedhan. Bara 2017 keessa dhaabi tika nagaa Ameerikaa Putin prezidaant Doonaald Tramp filannoo prezidaantummaa akka injifataniif jecha dhiibba kaa’aniiru jedhamuun himataman. Putiin garuu jiddu seeninsa Raashiyaatu jira jechuun kan Yunaayitid Isteetis himatte irra deebi’uun haalaniiru.


Abbaan alangaa addaa Amerikaa Wiiliyaam Baar yaayuu hujii irraa bu’e

Filannoon pirezidaantummaa Amerikaa seera filannoo hin guunne jedhamuu isaa Barr hin deeggarre “raga hin qamnu” jedhee yaada waan Pirezidaanti Tiraampi jedheen more. Baar haga torbaan dhufuu qofa hujii irra tura.Kalee Pirezidaanti Tiraampiin White House keessatti mari’ate. Marii suniin duubatti Tiraampi Titter ufi irratti Baar Kirismaas ykn guyyaa dhaloota Gooftaa Yessootiin duratti hujii fixate bu’a jedhee barreesse. Tiraampi Xalyaa Baar isa galateeffaee hujii irraa bu’een maxaanse.Namii isa fulaa bu’u Jeff Rossen ammaaf fulaa bu’ee hojjata.